كارداشیان و جلال العظم.. نادیە و لامیاش!\nیەكشەممەی رابردوو یەكێك لەهەرە بیرمەندە گەورەكانی دنیای عەرەب كۆچی دوایی كردو وەكو زۆربەی بیرمەندو نوسەرو روناكبیرو دەستەبژێرانی عەرەب لە مەنفادا سەری نایەوە، سادق جەلال، لەگەڵ محەمەد ئارگۆن و حامد ئەبوزەید فەرەج فودە گرنگترین بیرمەندەكانی ئەم سەدەیەی دنیای عەرەبن كە كتێبی زۆر گرنگ و لێكۆڵینەوەی مێژوویی گرنگیان لەسەر ئایینی ئیسلام و كۆمەڵگەی عەرەبی ئەنجام دابێت، لە دیدی مێژویی و دیدی كۆمەڵناسیەوە خوێندنەوەیان بۆ ئیسلام و تێكستە پیرۆزەكانی كردبێت و رەخنەیان لەو تێكستانە گرتبێت لە سیاقە مێژوییەكانی خۆیاندا، هەربۆیە لە جڤاتێكی دۆگماو لە سایەی دەسەڵاتە خێڵەكی و شمولی و مافیا ئاساكانی عەرەبەوە لەلایەك و لەلایەن خودی نوسەران و رۆژنامەنوسان و مێدیاكانیشەوە ئەم بیرمەندانە بەر هەڕەشەو پەلامارو ناوزڕاندن و پەڕاوێزخستنی بەمەبەست و تیرۆری رۆحی و تەنانەت تیرۆری فیزیكیش بونەوە، فەرەج فۆدە لەناو ماڵەكەی خۆیدا كەسێك تیرۆری كرد كە تەنها یەك دێڕی كتێبەكانی فەرەج فۆدەی نەخوێندبوەوە!\nسادق جەلال العڤم و تێكڕای بیرمەندانی عەرەب ئەگەر هەڵوێستێكی مرۆڤانەو ئەخلاقیشیان نەبوبێت لەهەمبەر دۆزی رەوای كورد، بەڵام ئەوە لەو راستیە ناگۆڕێت كە یەكێكی وەكو جلال العڤم یەكێك لەو فیگەرو بیرمەندە رەخنەگرە گرنگانەی دنیای ئیسلام و ئیسلامگەرایە كە كتێبەكانی بۆ ئێمەی كوردیش وەكو بەشێك لە جڤاتی ئیسلام، وەكو یەكێك لەو پێكهاتانەی كەلتورو فەرهەنگی ئیسلام راستەوخۆ كاریگەری بەسەر ژیان و دنیابینی و پاشەڕۆژو شێوازی ژیانمانەوە هەیە، وەكو جڤاتێكی ئیسلام لێكۆڵینەوەكانی ئەم بیرمەندە كاریگەری دەبێت بۆ ناسینی ئیسلام و خوێندنەوەی بیری ئایینی پەیوەست بە جڤاتی ئێمەوە.\nكتێبی (نقد العقل الدینی) لەسەرەتای ساڵانی هەفتادا راچەنینێكی گەورەی لە دنیای عەرەبدا بەرپاكرد، ئەم كتێبەی كە پێموایە دەستەبژێری سیاسی و رۆشنبیری كورد نیە نەیخوێندبێتەوە، دونیای عەرەبی بەرەو ڕووی شۆكێكی فیكری و مەرعریفی قوڵ كردەوە، كەدامودەزگایەك نەما بەیاننامەو قسەو هەڵوێستی خۆی بەرانبەر ئەم كتێبە دەرنەبرێت، كتێبێك كە بەدیدێكی رەخنەگرانەی شرۆڤەكارانەوە تێكستەكان و ئایینی ئیسلام دەخوێنێتەوە، ئەم كتێبەو نوسەرەكەی زۆر دڕندانە كەوتنە بەر هێرش و هەڕەشەی هێزە ئایینیەكان لەلایەك و خوێندەوارو نوسەران و ناسیۆنالیستە عەرەبەكانیش بە لایەكی تردا!\nهەردوو كتێبی (ذهنیە التحریم )و (مابعد ذهنیە التحریم) لەو كتێبە گرنگانەیە ئەگەرچی لەسەر سەلمان روشدی و پرسی فەتواكەی خومەینی نوسراوە، بەڵام دیدێكی قوڵی شرۆڤەكارانەیە بۆ چەمكی تەحریم و قەدەغەكردن وسەركوتكردنی مرۆڤ وئازادیەكانی، سنورداركردنی بیركردنەوەی مرۆڤ بە بەهانەی تێكستە پیرۆزەكان وەكو چەكێك بە دەستی هێزە كۆمەڵایەتییە سەركوتكەرو دەسەڵاتی سیاسی سەركوتكەرەوە!\nدنیای عەرەب ئەمڕۆ لە وێرانەیەك زیاتر هیچی تر نییە، مردنی ئەو بیرمەندە گەورەیەو بیرمەندەكانی تریشیان وەكو تێپەڕینی شەمەندەفەرێك بە بیاباندا لە دەنهەڵبڕینی هەندێك رۆژنامەو خەمباری هەندێك زانكۆو چەند وتارێكی دۆستانەی دەستەبژێرەكان بەولاوە هیچی تری جێنەهێشت! دنیای عەرەب هێندەی سەرقاڵی فەتوای بانگخوازەكان وبەرنامە ئایینیەكانی ناو سەتەلایتەكان و بەراوركردنی فەتوای سعودیەو ئەزهەرە لەسەر حەڵاڵ و حەرام، هێندە سەرقاڵی داعش و ئیخوان و ئەنسار و جۆرە جیاوازەكانی حەشدو خوێنڕشتن و رق و وێرانەكارییە، هێندە سەرقاڵی كردنەوەی سەتەلایتی زیاترە بۆ مەلاو بانگخوازە ئیسلامییەكان هێندە ئاگای لە مەرگی بیرمەندێك نیە كە گرنگترین خوێندنەوە و شرۆڤەی زانستی بۆ دۆخی عەرەب و ئیسلام بەرهەم هێناوە!\nمەبەستی من بەراوركردنی ئەم دۆخەیە بە ئێمەی كورد كە لەم بارەدا رێك بە عەرەبەكان دەچین، هەواڵی سەفەرەكانی كارداشیان و جل و پێڵاوەكانی و نیشاندانی وێنەكانی ئەو ژنەی كە بێنرخترین سیمبۆڵی دنیای سەرمایەداری و هەڕاجكردنی كەلتوری سەرمایەداریە، ئەو ژنە كە تەنانەت ئەكتەرو هونەرمەندیش نیەو هیچ بەرهەمێكی هونەری و رۆحی نیەو ناتوانێت هەیبێت لە میدیای كوریدا هەواڵ و گرنگی زۆرترە بۆ نمونە لە هەواڵی نادیە مورادو لەمیا حاجی بەشیر كە هەر دیسان هەفتەی رابردوو لە پارلەمانی ئەوروپا پاداشتی زاخارۆفیان بە هاوبەشی لەگەڵ دوو كەسی تردا پێ بەخشرا!\nدواجار لە دۆخێكداین هەرهەموو جڤاتی كوردی سەرقاڵی شكان و رسواكردنی یەكترین بە ترسناكترین شێوازو مەترسیداترین ئامڕاز كە لە ململانێی سیاسی و دیباتی هێزەكان دەرچووەو بەڵكو خۆكوژیەكی كۆمەڵایەتیە.\n 3910 جار بینراوه\n12/17/2016 3:41:32 PM


وتەبێژی فراكسیۆنی پارتی لە پەڕلەمانی كوردستان ڕایدەگەیەنێت، بەم نزیكانە دۆخی عێراق بەرەو شڵەژانێك دەچێت دەبێت كورد لە باشوور خۆی ئامادەبكات وەك پێكهاتەیەكی هەمیشە موستەهدەف لەكاتی ئەو گۆڕانكارییانەی بەدرێژایی مێژوو ڕوودەدەن لە عیراقدا، دەشڵێت،”دوای ڕۆژئاوای كوردستان ئاراستەی دژایەتی دەوڵەتانی دەوروبەر بەرەو ڕووی باشووری كوردستانە، بەهەستكردن بەم دۆخە پێشبینیكراوە، یەك ڕیزو یەكدەنگ نەبین دەبینە پەندی زەمانە”.\nپێشەوا هەورامانی وتەبێژی فراكسیۆنی پارتی لە پەڕلەمانی كوردستان لە هەژماری تایبەتی خۆی لە فەیسبوك لە نوسینێكدا ڕایگەیاندووە، چەندین پرسی ترسناك ئێستا لەمێشكی زۆرینەیەكی سیاسی عێراقی گەڵاڵە بووە، خراپترینیان داواكاری گۆڕینی دەستووری عیراق و سڕینەوەی مافەكانی كوردە تێیدا وەك هەرێمێكی فیدراڵی، كە ئەم دەنگانە پاش بینینی دۆخی ڕۆژئاوای كوردستان زۆر بەرزبوونەتەوە لە گۆڕەپانی سیاسی عیراقی.\nدەشڵێت،”دوای ڕۆژئاوای كوردستان ئاراستەی دژایەتی دەوڵەتانی دەوروبەر بەرەو ڕووی باشووری كوردستانە، ئەوان ئەوەی ویستیان لەوێ بۆیان چووەسەر، بە دیقەتدان لەمە بۆمان دەردەكەوێت ڕۆژئاوا بەتەنها ئامانج نییە و پەلاماردانی ڕۆژئاوا تاقیكردنەوەیەك بوو بۆ زانینی هەڵوێستی ئەمریكاو ئەو وڵاتانەی، كە بەحساب كورد هاوپەیمانیانە لەئەگەری دەست بردن بۆ كورد هەڵوێستیان چیدەبێت”.\nڕاشیگەیاندووە، بێدەنگ بوونی ئەوان لەبەرانبەر سوتاندن و كوشتنو بڕینی خەڵكی سڤیل و چاو پۆشی و خۆ گێلكردنیان لەبەرانبەر ئەوانەی شەڕیان دژی گەورەترین ڕێكخراوی تیرۆریستی جیهانیكرد لەبری جیهان، بوار دەداتە دەوڵەتانی دژی كیانی كوردی لەهەر شوێنێك پەل بۆ باشووریش بهاوێژن.


موهیس عەزیزی، کوردێکی دانیشتووی وڵاتی فینلاندە و چەندین ساڵە دەست و پەنجەی لەگەڵ کاری ئەنجومەن و بەڕێوەبردنی فیدراسیۆنەکاندا نەرمکردووە، لەگەڵ ئەوەش جێگری یەکەمی بەرپرسی یەکەمی شاری تورکو-ە لە وڵاتی فینلاند.\nموهیس عەزیزی، سەبارەت بە خۆکاندیدکردنەوەی بۆ ئەندامی ئەنجومەنی شارەوانیی شارەکەی، بە تۆڕی میدیایی ئێستای ڕاگەیاند، “من دوو خولە لە ئەنجومەنی شارەوانیی شاری تورکو کاردەکەم، ئێستاش خۆم کاندیدکردووە، ئەگەرچی زیاتر سەرنجم لەسەر هەڵبژاردنی داهاتووی وڵاتە وەک ئەندام پەرلەمان”.\nموهیس عەزیزی، ئێستا لە بانگەشەی هەڵبژارندایە و دەڵێت، “ئەگەرچی پێشتر دوو خول لەناو ئەنجومەندا کارمکردووە، بەڵام بە پشتیوانی ئەو مێژووەی لەبواری بەڕێوەبردندا هەمە، دەمەوێت خۆم بۆ ئەندامی پەرلەمان کاندید بکەم”.\nموهیس عەزیزی لەبارەی کەشوهەوای هەڵبژاردنەوە دەڵێت، “لە کاتی هەڵبژاردندا بەشێک لە کاندیدەکان خۆیان لە لەبەرچاوگرتنی مافەکانی مرۆڤ دەشارنەوە و هەندێکجار مافی مرۆڤ لەکاتی هەڵبژاردنەکاندا ون دەبێت، چونکە بەشێک لە لایەن و پارتەکان هەموو ڕێگایەک بۆ کۆکردنەوەی دەنگی زیاتر بەکاردەهێنن”.\nعەزیزی، پێشتریش لە کاتی دروستبوونی فیدراسیۆنی بیانییەکان، سەرۆکی فیدراسیۆنی بیانییەکان بووە و بودجەی کۆی فیدراسیۆنەکەشی لابووە، کە ئەوەش حاڵەتێکی دەگمەنە بۆ مێژووی وڵاتی فینلاند، کە کەسێکی کورد ئەو پۆستانە وەربگرێت.\nئالێگری بۆ ڕیاڵ مەدرید و زێدان بۆ یوڤانتۆس؟\nپوتین هۆشداریدەدات: چەكەكانمان بۆ خۆبادان نییە بۆ بەكارهێنانە\nسەرۆكی ڕوسیا هۆشداریدەداتە لایەنە دەرەكییەكان لە دەستێوەردانە ڕووداوەكانی ئۆكرانیا و بەڵێنی وەڵامی جەرگبڕ دەدات و دەڵێت، ڕوسیا لە…


چین ته‌واوبوونى گه‌وره‌ترین ته‌له‌سكۆبی راگه‌یاند\n12/1/2020 - 14:01\nكه یه‌كسانه به 30 یاریگاى تۆپێ پێ\nدوێنێ شه‌ممه 11ى كانوونى دووه‌مى 2020، وڵاتى چین كردنه‌وه‌ى گه‌وره‌ترین ته‌له‌سكۆب" دووربینى ئاسمان"ى له جیهان راگه‌یاند، كه گه‌وره‌یى تیریى بازنه‌ى سینییه‌كه‌ى 500 مه‌تره واته نیو كیلۆمه‌تره و یه‌كسانه به 30 یاریگاى تۆپى پێ، له ناوچه‌ى گویژۆی باشوورى رۆژئاواى چین له ته‌نیشتى چیایه‌ك دانراوه و به چاوى ئاسمانیش ناو ده‌برێت.\nئه‌م ته‌له‌سكۆبه به گه‌وره‌ترین ته‌له‌سكۆب داده‌نرێت جیهان و 170 ملیۆن دۆلارى تێچووه، زیاتر له 20 ساڵ پێش ئێستا له‌لایه‌ن فه‌له‌كناسانى ئه‌و وڵاته پێشنیازى دروستكردنى كرابوو و دواتر له ئه‌یلولى ساڵى 2016 ته‌واو كرا و ماوه‌ى 3 ساڵ له ژێر تاقیكردنه‌وه‌دا بوو.\nته‌له‌سكۆبه‌كه به چاوى چین له ئاسمان ناسراوه و به 2.5 پله هه‌ستیارتره له دووه‌مین گه‌وره ته‌له‌سكۆبى جیهان و ده‌توانێت له ماوه‌ى یه‌ك چركه‌دا 38 هه‌زار گێگابایت زانیارى وه‌ربگرێت.\nنزیكه‌ى 10 زانا له هه‌ریه‌ك له وڵاتانى ئه‌مریكا و به‌ریتانیا و پاكستان به‌شداریان له دروستكردنى ته‌له‌سكۆبه‌كه كردووه و به شێوازى نێوده‌وڵه‌تى به‌كارده‌هێنرێت و به‌پێى زانیارییه‌كانى زاناكانى فیزیا و ئه‌ستێره‌ناسانی زانكۆى په‌كین ته‌له‌سكۆبه‌كه تواناى هه‌یه چوار جار قه‌باره‌ى بۆشایى ئاسمان فراوانتر ببینێت به به‌راورد له ته‌له‌سكۆبه‌كانى دیكه به شێوه‌یه‌كى روون ده‌توانن سه‌رنجى بۆشایى ئاسمان بدرێت كه رێگا به زاناكان ده‌ڕه‌خسێنێت تا بتوانن ئه‌ستێره‌ى نه‌زانراو بدۆزنه‌وه و زانیارى زیاتر له دیارده و یاساى گه‌ردوونى كۆبكه‌نه‌وه و ته‌نانه‌ت یارمه‌تى ده‌دات بۆ گه‌ڕان به دواى هه‌بوونى ژیان له ئاسماندا.\nجیانگ پێن ئه‌ندازیارى جێبه‌جێكارى ته‌له‌سكۆبه‌كه بڕواى وایه له‌سێ ساڵى داهاتوودا دۆزینه‌وه‌ى گرنگ ئه‌نجامده‌ده‌ن كه سوودى بۆ هه‌موو جیهان ببێت.\nئاماده‌كردن و وه‌رگێران/ سیروان عه‌زیز


گه‌وره‌ترین فرۆكه له جیهان دروست كرا\nكۆمپانیایه‌كی ئه‌مه‌ریكی له ویلایه‌تی واشنتۆن هه‌ستا به دروستكردنی یه‌كێك له گه‌وره‌ترین جۆری فرۆكه كه تایبه‌ته به گواستنه‌وه‌ی سه‌رنشین و به‌نیازه له ماوه‌یه‌كی كورتدا ئه‌م به‌رهه‌مه ناوازه ته‌واو بكات.\nبه‌گوێره‌ی هه‌واڵێك كه له ماڵپه‌ڕی "dailymail" دا بڵاو كراوه‌ته‌وه و باس له نوێترین فرۆكه‌ی سه‌رنشینی ده‌كات كه به گه‌وره‌ترین جۆری فرۆكه داده‌نرێت له دنیادا و ئاماژه‌ی پێ داوه، كۆمپانیاییه‌كی ئه‌مه‌ریكی له ویلایه‌تی واشنتۆن كار له‌سه‌ر دروستكردنی گه‌وره‌ترین فرۆكه ده‌كات كه تایبه‌ته به گواستنه‌وه‌ی سه‌رنشین، ئه‌وه‌یش گوتراوه كه ئه‌م فرۆكه‌یه ماوه‌یه‌كی زۆر كاری له‌سه‌ر ده‌كرێت، به‌ڵام تا ئێسته‌یش ته‌واو نه‌كراوه.\nماڵپه‌ڕه‌كه ئه‌وه‌یشی روونكردووه‌ته‌وه كه ئه‌م فرۆكه‌یه ناونراوه "777X Jetliner" كه خاوه‌ن بۆدییه‌كی گه‌وره و كێشێكی یه‌كجار زۆره له‌گه‌ڵ ئه‌وه‌یشدا خاوه‌ن دوو باڵی گه‌وره‌یه كه به پلاتین دروست كراوه، بۆ ئه‌وه‌ی له‌كاتی فڕیندا كێشه‌ی بۆ دروست نه‌بێت.\nئه‌م فرۆكه‌یه خاوه‌نی دوو بزوێنه‌ره كه به گه‌وره‌ترین بزوێنه‌ره داده‌نرێت له دنیادا، ئه‌مه‌یش یه‌كه‌مجاره فرۆكه‌یه‌ك دوو بزوێنه‌ری بۆ دانرێت و له یه‌ك كاتدا بتوانێت كاربكات و فرۆكه‌كه بفڕێنێت.\nئه‌م بابه‌ته 1002 جار خوێنراوه‌ته‌وه


جۆناسان ئایڤ، دیزاینەری بەناوبانگی کۆمپانیای ئەپڵ دوای 27 ساڵ کارکردن وەک دیزاینەری سەرەکی کۆمپانیاکە، وازی لە کارەکەی هێنا.\nلەسەر پرۆژەکانی دیزاینی ئایماک، ئایفۆن و ئایپۆد کاری کردوە\nئایڤ پێشتر لەگەڵ ستیڤ جابز، هاودامەزرێنەری ئەپڵ لەسەر پرۆژەکانی دیزاینی ئایماک، ئایفۆن و ئایپۆد کاری کردوە، بە نیازی دامەزراندنی کۆمپانیایەکی سەربەخۆی خۆیەتی لە بواری دیزایندا، کۆمپانیای ئەپل یەکێک دەبێت لە سەرەکیترین کۆمپانیای تەکنەلۆژی کە کار لەگەڵ کۆمپانیاکەیدا بکات.\nکۆمپانیای ئەپڵ لە بەیاننامەیەکدا بڵاویکردەوە" لە کاتێکدا ئایڤ رێگای خۆی جیادەکاتەوە، بەڵام بەردەوام دەبێت لە ئەنجامدانی کاری هاوبەش کاتێک کۆمپانیاکەی خۆی دامەزراند".\nئەپڵ بەردەوامدەبێت لە سودمەندبون لە تواناکانی ئایڤ\n"ئەپڵ بەردەوامدەبێت لە سودمەندبون لە تواناکانی ئایڤ، ئەوەش بە ئیشکردنی راستەوخۆ لە هەندێک کاری تایبەت و هەروەها بەو تیمە بلیمەت و لێهاتوەی پێکیهێناوە" تیم کوک سەرۆکی جێبەجێکاری کۆمپانیای ئەپڵ وای وت.\nنیو کاتژمێر لە بڵاوکردنەوەی هەواڵی جیابونەوەی جۆنی ئایڤ لە وێبسایتی فەرمی کۆمپانیای ئەپڵ، وێبسایتەکە لەکارکەوتوە\nبە گوێرەی چەند سەرچاوەیەک تەنها نیو کاتژمێر لە بڵاوکردنەوەی هەواڵی جیابونەوەی جۆنی ئایڤ لە وێبسایتی فەرمی کۆمپانیای ئەپڵ، وێبسایتەکە لەکارکەوتوە بەهۆی زۆریی ژمارەی سەردانکەرانی.\nسێر جۆناسان ئایڤ، رێکەوتی 27ی شوباتی 1967 لەدایک بوە، لە ساڵی 1992 وەوە وەک دیزاینەری سەرەکی کۆمپانیای ئەپڵ دەستبەکاربوە، زیاتر لە 5000 پرۆژەی دیزاینی پێشکەش بە کۆمپانیاکە کردوە، لە ساڵانی2003، 2005 و 2007 وەک باشترین دیزاینەری ساڵ دەستنیشانکراوە، ساڵی 2012 بە باشترین دیزایەنەری 50 ساڵی رابردو دەستنیشانکرا.\n2019-07-19 |1252 جار خوێندراوەتەوە|


ویکیپیدیا:توینکڵ - ویکیپیدیا، ئینسایکڵۆپیدیای ئازاد\nئاگاداری: تۆ بەرپرسیارێتی تەواو دەگریتە ئەستۆ بە بەکارھێنانی توینکڵ. دەبێت لە سیاسەتەکان و ڕێساکان تێبگەیت و ئەم ئامرازە بەپێی ئەم سیاسەتانە بەکارببەیت، گەر وا نەکەیت لەوانەیە بەربەست بکرێیت.\nتوینکڵ ئامرازێکی ویکیپیدیای بەناوبانگە کە کارئاسانی بۆ بەکارھێنەرە خۆبەخۆ پەسەندکراوەکان دەکات لە بەکارھێنانی ویکیپیدیا، بە تایبەت دیاریکردن و گەڕاندنەوەی خراپکاری و دەستکارییە ڕووخێنەرەکان. توینکڵ سێ جۆر ھەڵبژاردەی گەڕاندنەوە بە بەکارھێنەر دەدات لەگەڵ چەند ئامرازێکی بەسوودی وەک سڕینەوەی خێرا، سڕینەوەی بەکۆمەڵ، پاراستنی بەکۆمەڵ، بەستەرشکێن، سکاڵاکەر، پێشنیاری سڕینەوە، ئاگادارکردنەوەی بەکارھێنەران بە چەندین داڕێژەی جۆراوجۆر و دانانی تاگی ھەمەجۆر لەسەر پەڕەکان.\nتوینکڵ سڕینەوەی خێرا ئاسان دەکات بە بەکارھێنانی داڕێژەکانی سڕینەوەی خێرا و چەندین کار ئاسانی تریش دەکات لە چالاکییە جۆراوجۆرەکانی تر. لە پاڵ ئەوانەش دا، یارمەتی بەڕێوەبەران دەدات کە ئەرکەکانیان بە ئاسانی جێبەجێ بکەن. ئەو بەکارھێنەرانەی کە ھەژمارەکانیان زۆر نوێیە ناتوانن توینکڵ بەکاربێنن، ئەمە لەبەر پاراستنی ویکیپیدیایە تا ئەگەر ھاتوو بەکارھێنەرەکە خراپکار بوو، پێش توانینی بەکارھێنانی ئامرازەکە، بەربەست بکرێت. ئەگەر ھاتوو بەکارھێنەرێک توینکڵ بۆ خراپکاری بەکار ببات، یەکسەر بەربەست دەکرێت.\nئامرازەکە بە ڕەسەنی بیرۆکەکەی لەلایەن بەکارھێنەر Aaron Schulz ھاتووە، دواتر بە تێپەڕبوونی کات لەگەڵ ئامرازە بەسوود و گەورەکانی تری ویکیپیدیا تێکەڵ کراوە. لە ویکیپیدیای کوردیی ناوەندی، بارکەر و ڕاگری ئەم ئامرازە بەکارھێنەر Épineە.\n١ زانیاریی خێرا\nبۆ ئەوەی ئامرازی توینکڵ کارا بکەیت و سوود لە ئامرازەکە ببینیت، لە بەشی ئامرازی ھەڵبژاردەکانت، لە ژێر بەشی گەڕاندا، یەکەم ئامراز کارا بکە کە ئامرازی توینکڵە. بەم شێوەیە بە ئاسانی دەتوانیت توینکڵ کارا بکەیت.\nھەموو ئەو زانیارییانەی پێویستتە لەسەر چۆنێتی کارکردنی ئامرازەکە و بەشەکانی لە بەڵگەنامەی ئامرازەکە دەبینیتەوە. ئەگەر وەڵامی پرسیارەکانت لەو پەڕەیە نەبینییەوە، ھەوڵ بدە لە پەڕەی وتووێژ پرسیارەکەت بکەت.\nئاماژەدان بە کێشە\nبۆ ئاماژەدان بە کێشەکانی ئامراز تکایە لە پەڕەی ڕاگرتنی ئامرازەکە وتووێژەکەت ئەنجام بدە و بانگی بەکارھێنەر Épine بکە.\nبۆ دەستکاریکردنی چۆنییەتی کارکردنی ئامرازەکە بە دڵی خۆت، سەردانی ھەڵبژاردەکانی توینکڵ بکە.\nئەگەر ھەژمارەکەت زۆر نوێ بێت، ناتوانیت توینکڵ بەکار ببەیت. دەبێت ھەژمارەکەت خۆبەخۆ پەسەندکراو بێت تاکوو بتوانیت ئەم ئامرازە بەکاربێنیت.\nتوینکڵ لەسەر وەشانی ٨ یان کۆنتری ئینتەرنێت ئێکسپلۆرەر کار ناکات. توینکڵ لەسەر زۆرینەی گەڕانچییە نوێکان کار دەکات، وەک فایەرفۆکس، سەفاری، گووگڵ کرۆم، و ھتد.\nلەوانەیە ھەندێک لە ئامرازە زیادکراوەکان بۆ سەر گەڕانچییەکەت (Addons) کار بکاتە سەر توینکڵ. ئەگەر توینکڵ بار نەبوو لەلات، ھەوڵ بدە ئەو ئامرازانە بسڕیتەوە و کاشەکەت خاوێن بکەیتەوە.\nئەگەر کۆمپیوتەرەکەت لەمسە، ڕەنگە پێویست بکات دەست لەسەر بەشی توینکڵ ڕابگریت تاکوو ھەڵبژاردەکانی دەربکەون.\nپێویستە ھەموو بەکارھێنانەکانی توینکڵ لەژێر سیاسەت و ڕێساکانی ویکیپیدیا بێت و ھەرگیز بۆ خراپکاری بەکار نەھێندرێت. توینکڵ ئامرازێکی زۆر گەورەیە و ئەگەر بکەوێتە دەستی خراپکارێکەوە دەتوانێت لە ماوەیەکی کەمدا زیانێکی زۆر بگەێنێت بەو پێیەی توینکڵ کارەکانی ویکیپیدیا زۆر ئاسان دەکات. ھەر کەسێک ھەڵبژاردەکانی توینکڵ بۆ مەبەستی خراپکاری بەکار ببات، بە نیازی پاک یان خراپ، یەکسەر بەربەست دەکرێت. بۆ ئەوەی خۆت لە کێشە بپارێزیت، تکایە ئامرازەکە بە وریاییەوە بەکار ببە.\nبنچەی ئامرازی توینکڵ دەچێتەوە سەر چەند ئامرازێک کە لەلایەن Aaron Schulzەوە داھێندرابوون، دواتر AzaToth پەرەی بەو ئامرازانە دا و لە ساڵی ٢٠٠٧دا بڵاوی کردنەوە، دواتریش لەلایەن Épine لە ساڵی ٢٠١٨ ئامرازەکە گوێزرایەوە سەر ویکیپیدیای کوردیی ناوەندی و دەست بە پەرەسەندنی کرا. ئەم ئامرازە بە بەردەوامی پەرەی پێ دراوە و گەورە کراوە و یەکێکە لە گەورەترین ئامرازەکانی ویکیپیدیا و لەلایەن ھەزارەھا بەکارھێنەرەوە سوودی لێ دەبیندرێ.\nئەو بەکارھێنەرانەی توینکڵ بەکاردێنن دەتوانن سوود لەم سندووقانە ببینن و لەسەر پەڕەی بەکارھێنەری خۆیان بۆ ڕازاندنەوەی دایان بنێن:\nوەرگیراو لە «https://ckb.wikipedia.org/w/index.php?title=ویکیپیدیا:توینکڵ&oldid=945867»\nئەو بەکارھێنەرانەی توینکڵ بەکاردەھێنن\nئەم پەڕەیە دواجار لە ٠٥:١٨ی ١٤ی ئایاری ٢٠٢٢ نوێ کراوەتەوە.


ڕۆیشتنێك بە ڕێی یادەوەرییدا\nڕوانینێك بۆ 'دۆکیومێنتکردنی تاریکیی' ، پێشانگەی عوسمان قادر ئەحمەد لە گەلەری ئێستا ، سلێمانی\nزۆر نین ئەوانەی لە کۆمەڵکوژیی ترسناکی ئەنفال ڕزگاریان بوو. لە نێویاندا، تەنها کەمێکیان توانییان بەسەرهاتەکانیان لەگەڵ ئێمە بەش بکەن. تەنانەت ژمارەیەکی کەمتریان تا ئێستا توانیویانە ئەو بەسەرهاتانە بخەنە هەر چەشنە کڵێشەیەکی بەڵگەگریی یان ژێدەرسازییەوە.لەبەر ئەوە، ئێمە دەبێت ئەو ڕاستییە بنرخێنین کە کەسێك لەوانەی ئەو ڕووداوانەی بەچاوی خۆی بینیوە ، نەك هەر توانیویەتی ڕێگەیەك بدۆزێتەوە بۆ دۆکیومێنتکردنی ڕووداوەکان، بەڵکو بەشێوەیەکی هونەرییانە ئەو کارەی کردووە. ئەم هونەرمەندە سەکۆیەکی ناوازەی فەراهەم کرد بۆ پیشاندانی وێنەیی ڕەوشەکان و نەخشاندنی ترس و بیمی قوربانیان لەو ساتەدا کە بەرەو مەرگێکی حەتمی ڕاپێچ دەکران.\nساڵەهای ساڵ عوسمان خەریکی لێکدانەوەی هێماکان و بونیادنانەوەی ئەو ڕووداوانە بووە لە یادەوەرییە تاکە کەسییەکانی خۆیەوە لەمەڕ ئەو ڕووداوانە ، هەروەها لە توێژینەوەی چڕوپڕ و چاوپێکەوتنەکانییەوە لەگەڵ ڕزگاربووان کە توانایەکی سەرسامکاری بەرەنگاربوونەوەوەیان بەرجەستە دەکرد و بەسەرهاتەکانیان لەلایەن ئەوەوە نەخشێنراون .\nجیاوازیی نێوان بەسەرهاتەکانی خودی خۆی و ئەوانەی هی کەسانی ترن نەبینراوە. ئەوەش چونکە ئەو نەکەوتۆتەڕێ تاوەکو بەسەرهاتی خۆی تۆمار بکات بەتەنها، نە هی هیچ کەسێکی تریش لەو بابەتەدا. هیچ شتێك نییە گوزارشت بکات لە بابەتە کەسییەکان لە نیگارکێشانەکانیدا. ئەو تەنها شایەتحاڵێکە ، ئەو بەسەرهاتانە دەگێڕێتەوە، بە خاوەندارێتییەکی تێروتەواوەوە بۆ هەر دێڕێك، بەبێ گرێدانی هیچ کامێکیان بە خۆیەوە. ئەو دەیتوانی بەسەرهاتە تاکە کەسییەکانی خۆی دابڕژێت و دەشێت ئەو کاتیش کاریگەرییەکەی هەر جێی سەرسامیی بوونایە. بەڵام ئەوەی کە ئەو ئامانجێتی ، لەبری ئەوە ، بێلایەنییەکی بێڕەحمانەیە کە خۆی دەخزێنێتە ناو هێڵەکان و ئامرازەکەشەوە و گەرەکییەتی بناسێنرێت.\nهێڵکارییەکان جیاوازن لە شێوە و قەبارە و تەنانەت هەندێك جاریش لە ئامرازەکەدا. بەڵام هەموویان وەکیەکن لە شێواز و بابەتی ناوەڕۆکدا. شێوازەکە کڵێشەیەکی سادەی هێڵکارییە کە نزیك دەبێتەوە لە ئەبستراکتێکی خام. و تەنانەت کڵێشەکەش سادە ترە. هەموو کەسێك دەتوانێت بیکات. خەت و ختووتێکی زۆرهەن و ڕەنگ نییە. فیگەرەکان زۆربەیان مێروولە ئاسا یان لە شێوەی دەنکە شقارتەدان بە هێڵەکانی پێکەوە لکاندنیانەوە. هێڵەکان فیگەرەکان پێکەوە گرێدەدەن لە بەردەوامییەکدا کە هەر نابڕێتەوە، پاشان دەگۆڕڕێنە سەر هێڵکاریی چیایەك یان شێوەیەکی تری ئاسۆیی، یان تەسکدەبنەوە لە ناوەڕاستەوە بەهەردوولادا بۆ دروستکردنی شێوەیەکی خەندە ئاسا. ڕووخسارەکان هەموویان هێڵکاریی ناڕێکن کە زیاتر لەوانە دەچن کە لە ڕۆمانە ترسناکەکاندا هەن وەك لە پۆرترەیتەکان، کەچی هێشتا یەک بە یەکیان دەربڕن و تا بڵێی زیندوون.\nبۆ من ، ئەمە نیشانەی هونەرکارییەکی مەزنەـــــ ئەو دەمەی تۆ دەکەویتە بەردەم کارێکی هونەریی کە وات لێدەکات وابیربکەیتەوە کە تۆش دەتتوانی بتکردایە. ئا ئەمەیە کە وادەکات ئەم کارە ناوازە بێت. کارەکە لە سادەییەکەیدا بێ گرێ و گۆڵە ، هێندە بەئاسانی پێی دەگەیت کە هەموو کەسێك دەتوانێت خۆی تێدا ببینێتەوە، کەچی ئەوەندەش بەهێز و پاراوە کە تۆ ناتوانیت بیر لە هیچ هاوتاگەلێك بکەیتەوە. ناوەڕۆکی ئیشەکەش بەهەمان شێوە سەرنج ڕاکێشە. شەپۆلی جەستەکان لە جووڵەدا، لە بەری پێشەوە ، کە دەڕژێتە ناو تاکە هێڵێکەوە کە لە دوورەوە ڕا دیارنامێنێت، هەندێك جار بۆ ناو لەبیرچوونەوە، هەندێکیان بۆ ناو ئاسۆی بەرین. بەردەوامیی نێوان جەستەکان و پاشخانەکە، زۆر جار بەرجەستەکراوە لە هێڵێكی دانەبڕاودا کە هەر هەموویان دەنەخشێنێت ، پێکەوە ، هێمادەدات بە یەکێتیی نێوان مرۆڤ و سروشت. تاوانەکان هەر بە تەنها دژ بە مرۆڤ ئەنجام نەدراون. ئەوانە تاوانگەلێك بوون دژی مرۆڤایەتیی و دژی سروشت. ئەو ترس و بیمەی ئاوێتە بووە لەگەڵ خۆڕاگرییەکی سەرسوڕهێنەردا لەسەر ڕووخسارەکانیان ، لەو کاتەدا کە بەڕێپێوان دەڕۆن ، بە دەنگێکی بەرز ئاخاوتن دەکات بۆ قوربانییە بێ دەنگەکان. هەروەك سارا پاریڵ ، گەورە نەخشەسازی پەڕتووك و هونەرمەندی نیشتەجێی لەندەن، دەربارەی کارەکەی عوسمان وتبووی؛" بێدەنگییەك هەیە لە قیژەکەدا. ناتوانرێت گوزارشتی لێ بکرێت".\nقەبارەی پێشەسازیی ماشێنی قڕکردن ، کە بەرجەستەکراوە بە قەڵا سەربازییە گەورەکان کە هەموویان لووش دەدات پێش ئەوەی بیان نێرن بۆ کوشتارگەکەیان ، هەروەها لۆرییە زەبەلاحەکان ، هێلیکۆپتەرەکان و سەربازە بێ ڕووخسارەکان ، بینراو و بەرجەستەن.\nلەگەڵ ئەوەشدا، هیچ کام لەوە پێکهاتەی تاکەکەسیی قوربانییەکان ناسڕنەوە، کە بەرجەستەکراون بە ڕووخساری فیگەرەکان لە بەری پێشەوە، هەروەها زنجیرەیەك لە پۆرترەیتگەلی ژنان ، ژنگەلی جوان سەرباری هەوڵەکانیان بۆ ناشرینکردنی خۆیان ، وادیارە، بۆ خۆ قوتارکردن لە سەرنجدانی ئەو ئەفسەرانەی هەڵیاندەبژێرن بۆ ساتی کات بەسەربردنیان. دایکەکە، کە خۆی چەماندۆتەوە بەسەر منداڵەکەیدا بۆ پارێزگاریی کردنی ، کاتێك ڕووخساری ترس پەخش دەکات، نموونەیەکی ترە.\nکارەکەی عوسمان، هەنگاوێکی مەزن دەنێت بەرەو بونیادنانی یادەوەریی نیشتمانیی جێنۆسایدی ئەنفال، کە ئەمە کارێکە تا ئێستا نەبووە لە دەستپێشخەرییەکانی حکومەتی هەرێمی کوردستاندا ، کە شتێکی گلداوەتەوە بۆ یادگاری هەڵەبجە و هەندێ لە دەستپێشخەرییە لەرزۆکەکان. لە پێش هەموویانەوە دامەزراوەی مۆنیومێنتی ئەنفالی خراپ داڕێژراو کە تا ئێستا ملیۆنان دۆلاری ئەمەریکیی لووش داوە بە بەرهەمێکی زۆر کەمەوە کە نیشانی بدات. یادەوەریی نیشتمانیی، کە بریتییە لەو بەسەرهات و کلتورەی لەلایەن هەموو نەتەوەوە هاوبەشیی دەکرێت، ناکرێت قەتیس بکرێت بە دەستپێشخەرییە تاکەکەسییەکانەوە یان بە پڕۆژەگەلی هەڕەمەکیی نیوە ناچڵەوە. ئەوە ڕاڤەکردنێکی هاوبەشی ڕابردووی نیشتمانییە کە پێکدێت لە ڕێوڕەسمە یادکردنەوە ئامێزەکان، مۆنیومێنتەکان، ئەفسانەکان و شتگەلێك کە پێویستیان بە ڕێبازێکی چوونیەك هەیە کە کۆی دامەزراوەی نیشتمانیی دەیهێنێتە بوون.\nئەنفال هەر بەتەنها تاوانێك نەبوو کە ڕژێمێکی دڕندە لە هەشتاکاندا ئەنجامیدا وەك تۆڵەسەندنەوەیەك بۆ بێ باکیی کورد لە داگیرکارییەکەیان بۆسەر ئێران و ئەو جەنگە هەشت ساڵییەی بەدوایدا هات. ئەوە تاوانێکە کە هەموو ڕۆژێك دەکرێت ، بەبەردەوامیی ، دژی قوربانییەکان، ڕزگاربووەکان، کەسانی نزیکی ڕزگاربوو و نەتەوەکە بە گشتیی. نکۆڵیی بەردەوام لە ڕوودانی و تەمومژ دەربارەی ژمارەی قوربانییەکان گەواهییەکن لەسەر ئەوە.\nئەم کارە هونەرییە و پێشانگاکە ڕاست و دروست دەچنە ماکی بونیادنانی یادەوەریی دەستەجەمعیی و ئەو گێڕانەوە نیشتمانییەی ڕوونی دەکاتەوە کە بۆچی کوردەکان ، لانی کەم لە عێراقدا ، دەخوازن دوور و ئازاد بن لە ئەگەری جینۆسایدێکی تر. نکٶڵیی کردنی بەردەوام پەردە هەڵدەماڵێت لەسەر ئامادەباشییەکی شاردراوە بەناوی دەستەبژێری فەرمانڕەواوە بۆ دووبارە ئەنجامدانی ئەم تاوانانە. و تەنها بە یادکردنەوەیان و وێڵ بوون بەدوای دادپەروەرییدا بۆ قوربانییەکان ، نەتەوەکە دەتوانێت بەربەرچدەرەوەیەك بنیاتبنێت دژی دووبارە ڕوودانی لە ئاییندەدا.\nئەمە ئەو مەبەستە بوو کە هاندەر بوو بۆ ڕێکخەر ، دارۆ، کە وێنەکانی ئەم پێشانگایەی کۆکردەوە و ڕێکی خستن. ڕۆیشتن بەلای هێڵکارییەکاندا و لێکدانەوەی هێماکانیان شتێکە و ڕۆیشتن بە ناو ئەم نماییشکراوانە و دەرچوون لە بەشێکەوە بۆ بەشێکی تر شتێکی ترە. تێمایەكی باڵکێش هەیە لە ڕێکخستنەکەدا کە نماییشکراوەکان کۆدەکاتەوە و گێڕانەوەیەکی تازەیان پێدەدات کە لە هێڵکارییە تاکەکەسییەکاندا فەراهەم نییە. بەشەکان ڕەهەندی جیاوازی ڕووداوەکان هەڵدەماڵن وهەر یەکەیان\nڕەهەندێك بە بینەر دەڵێن ، ڕەهەندە تاکە کەسییەکە، توخمە پێشەسازییەکە ، قەبارە مرۆییەکە و بەم شێوەیە.\nبەشە جیاوازەکان گێڕانەوە سەرتاسەرییەکە بنیاتدەنێن لە تاکە یەك پەیامدا. هەروەها ئەو نیگارکێشییە هەیە لە ناوەڕاستی پێشانگەکەدا کە وەك کانڤاسێکی بەتاڵ دەستی پێکرد ، تەنها بۆ ئەوەی ڕۆژ لە دوای ڕۆژ لەلایەن هونەرمەندەکانەوە بنەخشێنرێت، بە نیازی تەواوکردنی لە کۆتا ڕۆژدا. ئەمە هەر بەتەنها ڕابردوو نییە کە ئێمە لێی دەڕوانین ، ئەوە ئێستا و ئەم کاتەیە وەك ئەوەی ڕوودەدات. ئەوە ڕۆیشتنێکی تەواوکارییە بۆ ناو ڕێی یادەوەریی، ڕۆیشتنێك کە زۆر شتت بۆ جێدێڵێت تا شیبکەیتەوە.\nگەلەری ئێستا خۆی وەك گەلەرییەکی پێشەنگ چەسپاندووە لە سلێمانیی، عێراق. ئەمە چوارەم پێشانگەی تازەکارە کە کرابێتەوە لە گەلەرییەکە لە کاتی دامەزراندنیەوە لە کانوونی دووەمی 2019 دا. پێشانگەکانی پێشتر بۆ هونەرمەندان بوون وەك هەیەجانە هەستئاوەرییەکەی سوفیان جەلال و فۆتۆگرافییە نایابەکەی هەڵۆ لانۆ، کە کارێکی ڕچەشکێنی بەرهەمهێنابوو بەڵام نەناسێنرابوو لە شاڵاوی هونەریی نێو' پایتەختی ڕۆشنبیری' کوردستانی عێراقدا. ڕۆیشتن بەناو ئەم گەلەرییەدا ئەو بۆنەی ڕیسایکلینە مەزنەم دێنێتەوە یاد کە تەیت گەلەریی بەدەستیهێنا بە گۆڕینی وێستگەی بەرهەمهێنانی کارەبا لە کەناری ڕوباری پەیمز لە لەندەن بۆ تەیت مۆدێرنی بەناوبانگی جیهان. ئەو هەموو پێکهاتەکانی هۆڵێکی مەزنی تێدایە کە ئاوێتەکراوە بە مێژووی پڕ متمانەی شوێنەکە، ئەمە شوێنێکە بۆ بینین.


کؤردی پدیا - گردەکشانە\n🏰 گردەکشانە | ڕزگ(دەسە): جاگەل | زبان مقاله: 🏳 لەکی\n➕ اێ ڕکؤردە إژ لآ Nov 26 2019 9:26PM أڕا(م. ب.)\n✍ اێ بەخشە گل دؤمائن(آخرین گل) إژ لآ(جوان عومەر ئەحمەد): أڕاDec 13 2019 11:43AM نووآ بی(بروز بی)\n👁 اێ بەخشە 908 گل سئرکریائە(دێینە)\n📷 پەروەندە عەسگ 1.0.1 25 KB Dec 13 2019 10:25AM م. ب.


عدن اليوم | “طيب مَش نحن دولة واحدة”!!\nالرئيسية مقالات “طيب مَش نحن دولة واحدة”!!\nالاثنين 10 أبريل 2017 04:35 مساءً


ئەو ئەندامەی پەکەکە کە پارتی ڕادەستی تورکیای کرد چی لێ بەسەر هات؟ - RojNews\nئەو ئەندامەی پەکەکە کە پارتی ڕادەستی تورکیای کرد چی لێ بەسەر هات؟\n١٤ مانگ پێش ئێستا دکتۆر ئایدین لەلایەن پاراستنی پارتییەوە لە زاخۆ دەستگیرکرا و پاشان میتی تورک بەشداری ئەشکەنجەدان و لێکۆڵینەوە لەسەر دکتۆر ئایدین بوو.\nماوەیەک پێش ئێستا ڕاگەیاندنە تورکەکان هەواڵێکیان بڵاوکردەوە و تێیدا ڕایانگەیاند، کە دەزگایەکی سیخوڕی تورکیا دکتۆر ئایدینی لە باشوری کوردستان دەستگیرکردووە.\nبەڵام لەو کاتە بەدواوە هیچ زانیارییەک لەبارەی شوێنی زیندانیکردنی دکتۆر ئایدین بڵاو نەکرایەوە و تەنیا زانیارییەک کە بەردەوام دووبارەدەکراوە، ئەوە بوو کە ناوبراو لە ژێر لێکۆڵینەوە دایە.\nلەم بارەیەوە ڕۆژی ٤ی نیسان بڕیارگەی ناوەندی پاراستنی گەل، ڕاگەیەندراوێکی بڵاو کردەوە و ڕایگەیاند:"دەستگیرکردنی گەریلا دکتۆر ئایدین ڕاستە، بەڵام ئەمە تازە ڕووینەداوە و ماوەی ١٤ مانگ پێش ئێستا دەستگیرکراو، دکتۆر ئایدین لە شوباتی ٢٠١٦دا برینداربوو و ڕەوانەی نەخۆشخانەی دهۆک کرا لەوێ هەوڵیدا بەرەو ڕۆژئاوای کوردستان بەڕێبکەوێت، بەڵام لەلایەن هێزەکانی پارتییەوە دەستگیرکرا، دواتر لە کۆبونەوەی بەرپرسانی پارتی و پەکەکەدا باس لە دکتۆر ئایدین کرا، ماوەیەک دواتر دکتۆر ئایدین دەستی بە مانگرتن لە خواردن کرد، بەهۆی ئەوەی دەزگایەکی سیخوڕی تورک بەشداری لێکۆڵینەوەکەی ببوو.\nماوەی زیاتر لە ساڵێکە کە دکتۆر ئایدن دەستگیرکراوە و هێشتا هیچ زانیارییەک لەبارەیەوە ڕانەگەیەندراوە، ئاشکرایە کە دەزگای سیخوڕی تورکیش بەشداری لێکۆڵینەوە لەسەری بووە، بەڵام دیار نییە کە ئایا گوازراوەتەوە بۆ تورکیا یان هەر لە باشوری کوردستانە.\nهێزەکانی پارتی کە گەریلایەکی برینداریان ڕادەستی تورکیا کردووە، ئاخۆ لە بەرامبەر ئەم خۆشخزمەتییەدا چیان لە دەوڵەتی ئەنقەرە وەرگرتبێت؟


80 كۆچبەر گیانیان لەدەستدا - تۆڕی میدیایی خەڵک\nلە ئەفریقیاوە بۆ سعودیە دەچوون\n80 كۆچبەری نایاسایی لە بەلەمێكدا لەنێو دەریای سور لە رێگەدا بۆ عەرەبستانی سعودی بۆ دۆزینەوەی كار كە لە ئەفریقاوە رۆیشتبوون گیانیان لەدەستدا.\nئیفۆ ندیجی وتەبێژی رێكخراوی كۆچبەرانی سەر بە نەتەوە یەكگرتووەكان رایگەیاند 200 كۆچبەر ئۆلیبی جیبۆتیان لە سەعات 2ی بەیانی دوێنێ چوار شەممە جێهێشتبوو لە بەلەمێكدا بەڵام بەهۆی زیادی سەرنشینییەكانەوە 80 لەوان گیانیان لەدەستدا تەنهای دوای نیو سەعات.\nكۆچبەران هەوڵ دەدەن لە ئەسیۆپیا و سۆماڵ و جیبۆتییەوە بپەڕنەوە و لە هەژاری جەنگ لە وڵاتەكانیان هەڵبێن بۆ دۆزینەوەی كار لە سعودیە و ئیمارات، بۆیە لە كەناراوەكانی جیبۆتی بەردەوام ژێر ئاوكەوتن هەیە.\nئەو كۆچبەرانە ویستوویانە لە دەریای سورەوە خۆیان بگەیەننە یەمەن، لەوێشەوە بۆ عەرەبستانی سعودی تا كارێك بۆ خۆیان لەوێ بدۆزنەوە.


ئامارێكی تایبەت بە ژمارەی تووشبوانی كۆرۆنا لە جیهاندا بڵاوكرایەوە - تۆڕی میدیایی خەڵک\nئامارێكی نوێی تووشبوون بە ڤایرۆسی كۆرۆنا بڵاودەكرێتەوە، و بەپێی ئامارەكەش ژمارەی تووشبوون بە ڤایرۆسی كۆرۆنا لە جیهاندا لە 225 ملیۆن كەس نزیكدەبێتەوە.\nبەپێی دوایین ئاماری تایبەت بە پەتا جیهانییەكە كە ئەمڕۆ دوو شەممە لەلایەن زانكۆی (جۆنز هۆبكنز)ی ئەمریكاییەوە بڵاوكرایەوە، ژمارەی تووشبوانی كۆرۆنا بۆ 224 ملیۆن و66 هەزار كەس بەرزبۆوە.\nهەر لەو چوارچێوەیەدا ژمارەی حاڵەتەكانی گیان لەدەستدا گەیشتنە 4 ملیۆن و 630 هەزار كەس.\nئامارەكان ئاماژە بە دابەشكردنی 5 ملیار و 679 ملیۆن ڤاكسینی دژە كۆرۆناش دەكەن لە جیهاندا.


rekan 18/12/2018 - 16:55 بڵاوکراوەتەوە لە هەواڵ/كوردستانی\nبەمەبەستی هاوتاكردنی موچەی كەسوكاری شەهیدان و زیندانیانی سیاسی و كەمئەندامانی هەرێم لەگەڵ بەغدا، حكومەتی عیراق داوا لە حكومەتی هەرێم دەكات موچەی ئەو سێ توێژە لەگەڵ هاوشێوەكانیان لەعیراق یەكبخات.\nئەحمەد مام رەسوڵ، بەڕێوەبەری كاروباری زیندانیانی سیاسی لە وەزارەتی كاروباری شەهیدان و ئەنفاولكراوان راگەیاند: دوای واژۆكردنی كۆنووسی لیژنەكەمان بۆ هاوتاكردنی موچەی كەسوكاری شەهیدان و زیندانیانی سیاسی و كەمئەندامانی سەرنگەر لە بەغدا، كۆنوسەكەمان ئاراستەی ئەنجومەنی وەزیران هەرێم كردووە تاوەكو پەلە بكات لە گفتوگۆكردن لەگەڵ حكومەتی ناوەندی و بودجەكەی لە بودجەی ٢٠١٩ جێبكرێتەوە.\nوتیشی: دوای ئەوەی حكومەتی عیراق بڕیاریدا لەسەر هاوتاكردنی مینحەو ئیمتیازاتەكانی شەهیدان و زیاندانیانی سیاسی و كەمئەندانمانی سەنگەر، دەبێت حكومەتی هەرێمیش یاساو رێنماییەكانی هەموار بكاتەوەو بیگونجێنێت لەگەڵ یاساو رێنماییەكانی حكومەتی ناوەندی، بەڵام پێش ئەوەی بەغدا بڕیارەكە دەربكات، ئێمە هەوڵدەدەین ئەو كارە بكەین و وەزارەتی شەهیدان و دارایی بۆ ئەو مەبەستە لیژنەی تایبەتیان پێكهناوەو كاری لەسەر دەكەن.\nئەحمەد مام رەسوڵبۆ تۆری هه‌واڵی سلێمانی رایگەیاند: یەكێك لە رێنماییەكان، جیاوازی موچەی كەسوكاری شەهیدانە لە هەرێم، لەكاتێكدا لە حكومەتی ناوەندی ئەو جیاوازییە نییەو هەمووی یەك بڕە موچە وەردەگرێت، پێویستە حكومەتی هەرێمیش رێنماییەكانی هاوتای بەغدا بكات و جیاوازی لەنێوان موچەی شەهیدان نەهێڵێت.


كەشناسی ڕاگەیەندراوێکی لەسەر بوومەلەرزەكەی ئەمڕۆ بڵاوكردەوە – تۆڕی میدیایی خەڵک\nكەشناسی ڕاگەیەندراوێکی لەسەر بوومەلەرزەكەی ئەمڕۆ بڵاوكردەوە\n2020/05/17 - 9:15 AM\nكەشناسی هەرێمی كوردستان ڕایگەیاند بوومەلەرزەكەی ئەمڕۆ بە گوڕی 3.7 پلە بووە بە پێوەری ڕێختەر.\nئەمڕۆ بەڕێوەبەرایەتی گشتی كەشناسی و بووەمەلەرزەی هەرێمی كوردستان ڕایگەیاند كاتژمێر 3:5 خوولەك بوومەلەرزەیەك بە گوڕی 3.7 پلە لە دووری چەمچمەماڵ روویداوە.\nلیژنەی كاری هاوبەشی چەپی كوردستان: پێویستە لایەنەكانی دەسەڵات بیر لە ژیان و گوزەرانی خەڵك بكەنەوە


ژماره‌ی تووشبووان به كۆرۆنا 20 ملیۆن كه‌سی تێپه‌ڕاند\n10/8/2020 - 10:37\nئاماره‌كا‌نی په‌تای ڤايرۆسى كۆرۆناى نوێ له جیهاندا: ژمارەى تووشبووان؛ ٢٠ ملیۆن و ٢٦ هەزار و ١٦١ كه‌س\nژمارەی تووشبووان بە پەتای ڤایرۆسی کۆرۆنا نوێ (COVID-19) لە سەرانسەری جیهاندا، ٢٠ ملیۆن کەسی تێپەڕاند.\nبەپێی ماڵپەرى "Worldometer" كه زانیارییەکانی پشت به ئاماره‌كانى په‌تای ڤايرۆسى كۆرۆنای نوێ ده‌به‌ستێت لە جیهاندا، ژمارەى تووشبووانی په‌تاكه له جیهان گه‌یشتووه‌ته، ٢٠ ملیۆن و ٢٦ هەزار و ١٦١ كه‌س.\nویلایەتە یەکگرتووەکانی ئه‌مریكا، بە تۆمارکردنی پێنج ملیۆن و ١٩٩ هه‌زار و ٤٤٤ حاڵه‌تی تووشبوون بە پەتاکە زۆرترین ژمارەی تووشبوونی لەسەرتاسەری جیهان تۆمارکردووە.\nدوای ویلایەتە یەکگرتووەکانی ئه‌مریكا ریزبه‌ندی ئه‌و وڵاتانه‌ی زۆرترین ژماره‌ی تووشبوونی په‌تای کۆرۆنایان تیادایە:\nبەڕازيل سێ ملیۆن و ٣٥ هەزار و ٥٨٢ حاڵه‌ت، هيندستان دوو ملیۆن و ٢١٥ هەزار و ٧٤ حاڵه‌ت، رووسيا ٨٨٧ هەزار و ٥٣٦ حاڵه‌ت، کۆماری باشووری ئەفریقا ٥٥٩ هەزار و ٨٥٩ حاڵه‌ت، مه‌كسیك ٤٨٠ هەزار و ٢٧٨ حاڵه‌ت، پێرو ٤٧٨ هەزار و ٢٤ حاڵه‌ت، كۆلۆمبیا ٣٨٧ هەزار و ٤٨١ حاڵه‌ت، چیلی ٣٧٣ هەزار و ٥٦ حاڵه‌ت، ئيسپانيا ٣٦١ هەزار و ٤٤٢ حاڵه‌ت، ئێران ٣٢٦ هەزار و ٧١٢ حاڵه‌ت، بەريتانيا ٣١٠ هەزار و ٨٢٥ حاڵه‌ت، سعوودیه ٢٨٨ هەزار و ٦٩٠ حاڵه‌ت، پاكستان ٢٨٤ هەزار و ٦٦٠ حاڵه‌ت، به‌نگلادیش ٢٥٧ هەزار و ٦٠٠ حاڵه‌ت، ئيتاڵيا ٢٥٠ هەزار و ٥٦٦ حاڵه‌ت، ئه‌رجه‌نتین ٢٤٦ هەزار ٤٩٩ حاڵه‌ت، توركیا ٢٤٠ هەزار و ٨٠٤ حاڵه‌ت.\nریزبه‌ندی ئه‌و وڵاتانه‌ی ژماره‌ی حاڵه‌ته‌كانی تووشبوون به په‌تاكە تیایاندا ١٠٠ هه‌زار كه‌سی تێپه‌ڕاندووه به‌مشێوه‌یه‌یه:\nئەڵمانيا ٢١٧ هەزار و ٢٨١ حاڵه‌ت، فەڕەنسا ١٩٧ هەزار و ٩٢١ حاڵه‌ت، عێراق ١٥٠ هەزار و ١١٥ حاڵه‌ت، فلیپین ١٢٩ هەزار و ٩١٣ حاڵه‌ت، ئیندۆنێزیا ١٢٥ هەزار و ٣٩٦ حاڵه‌ت، كه‌نه‌دا ١١٩ هەزار و ٤٥١ حاڵه‌ت و قه‌ته‌ر ١١٢ هەزار و ٩٤٧ حاڵه‌ت''.\nپەتای ڤایرۆسی كۆرۆنای نوێ كه له شاری وهان رۆژهەڵاتی چین سه‌ری هه‌ڵدا، بە زیاتر لە ٢٠٠ وڵات و هەرێمدا بڵاوبووەتەوە و لە سەرتاسەری جیهان ٧٣٤ هەزار و ٢٠ کەس بە هۆیەوە گیانیان لەدەستداوە.\nلە کاتێکدا ١٢ ملیۆن و ٩٠٠ هەزار و ٦٢٥ تووشبووی پەتاکە چاکبوونەتەوە لە ئێستادا، شەش ملیۆن و ٣٩١ هەزار و ٥١٦ کەس هەڵگری ڤایرۆسەکەن.\nناسا: شه‌وی رابردوو دوو گه‌ڕه‌ستێرۆچكه به جیاوازی ماوه‌ی دوو كاتژمێر له هەسارەی زه‌وی نزیكبوونه‌ته‌وه


وەحید سندی 22/06/2017 - 18:44 بڵاوکراوەتەوە لە وتار\nنڤێسین: د. عەلی وەردی\nدەما ب ڕەنگەکێ گشتی دبینین خەلکێ داھێنان کرییە و ھندەک ژ عەقیدە و پەرستنێن خوە یێن ئایینێن گوھورین بۆ مەرەما گونجاندنێ، ل و ی دەمی لومەتی ل وی کەسی ناھێتکرن، چونکی ئەو بزاڤێ دکەن ئەو خەلەتیێن خەلکێن دیندارێن دی دکەڤنێ ئەو خوە ژ وان ئاریشان ب دۆماھی بینن.\nئەو خەلک ھەمی بسەر تائیفە و ئاینێن وەکھەڤدا ھاتینە دابەشکرن، بەلێ ئەو د کۆمەکا پەرستن و عەقیدا خوەدا ژ ھەڤ جودانە، ھەرچەندە ئەو د پالدەرێن خوەدا نەژھەڤ جودانە ئەوێن وان پالددەن بەرەڤ داھێنانێ. ئەڤ چەندا د ناڤبەرا شیعە و سۆنیانداژی ل عێراقێ ڕوی ددەت و ب ھەمان ڕەنگە، ھەرچەندە ئەڤ یەک د ناڤ جھێن دیێن سۆنیاندا یا ژ عێراقێ جودایە، بتنێ دەڤەرا بیابان نەبت، چونکی د ناڤ واندا کۆمەکا عەقیدا یێن ھەین د ئالیێ خوە یێ جڤاکیدا ھەمان ئەو عەقیدەنە یێن لدەڤ شیعەیێن عێراقێ ھەین، لەورا دشێن بێژین سۆفیگەری د ڤی ئالیدا کۆمەکا عەقیدە و پەرستنان بۆ ڕزگارکرنا ژ ئاریشە و ئالۆزیان پێشکێشی مرۆڤی دکەت و دبن پالدەر بۆ ڕحەتی و گەشبینیێ.\nلەورا د ڤی ئالیدا وەکھەڤیەکا بھێز د ناڤبەرا شیعەتی و سۆفیاتیێدا ھەیە، ئەگەر لھەر جھەکێ ڕوی ب ڕوی وارەکێ شیعە یانژی سۆفیان ببین دێ بینین کۆمەکا مەزارگەھێن "موقەدەس"یێن ھەین خەلک قەستا وان دکەن و گەلەک نەزرا بۆ دکەن، دیسان کۆمەکا کەسێن "موقەدەس"یێن ھەین خەلک دچن دەڤ بۆ شیفایێ و چارەکرنا نەخوەشیان، سەرکێشێن وان ب ڤێ کریارێ ڕادبن کا چەوا سەرکێشێن شیعەیان پێڕادبن، د دەمەکێدایە ئەم دزانین شێخێن سۆفیان د بنەرەتدا سۆنینە... ئێک ژ وان کریارێن سەرنجا من ڕاکێشاین ل "مسر"ێ ئەوبوو دەما د وەرزێ سەرەدانێدا خەلکێ قەستا زیارەتگەھا "السید البدوی" ل "تەنتا"یێ کری چ تشتەک یا کێم نەبوو ژ وێ سەرەدانا خەلک قەستا زیارەتگەھا "الحسین"ی دکەن ل "کەربەلا"یێ، دیسان سۆفی ب ھەلکەفتا ژ دایکبوونا "السیدە زینب، السید الحسین"ی ل "قاھرە" ئاھەنگا دگێرن و کورێن زکری گرێددەن و پاشان ب ئالا و دڕویشمڤە دەردکەڤن، ھەروەکۆ وان کریارێن شیعە ل عێراقێ د بیرەوەریێن ئیمامێن خوەدا ئەنجام ددەن.\n"ابن خلدون"ی د ناڤ "المقدمە"یا خوەدا بەحسا خالێن وەکھەڤی کرییە د عەقیدەیا سۆفی و شیعیدا، دبێژت: "سۆفی د ئاخڤتنێن خوەدا قوتبەکێ بۆ خوە دیاردکەن، ئانکۆ ئەو کەسێ سەرکێشێ عارفایە، گەنگەشێ لسەر وێ یەکێ دکەن ھندی ئەو کەس یێ زیندی بت کەس ناگەھیت مەقامێ وی د مەعریفەتێدا، پشتی ئەو وەغەر دکەت مەقامێ وی ژ عرفانێ ب کەسەکێ دی دھێت بەخشین... ئەڤەژی ھەر ئەوە یا ڕافزی ب دەڤێ خوە دانپێدانێ دکەن و ل دویڤ ئیمامێن خوە دچن، بەرێخوە بدێ چەوان ئەڤان کەسان ئەڤ ھزرە ژ ڕافزیان ڤەگۆھاستییە، ل دویڤ دچن، ھەردیسان ئەو ڕادبن ب ڕێکخستنا قوتبێن خوە وەکۆ شیعە پێڕادبن، ھەتا ئەو جلکێ دبێژنێ "خەرقە" یێ سۆفیان د بنەرەتدا ژ ڕێبازا ئیمام "عەلی کورێ ئەبوتالب"ی، ھەرچەندە عەلی د بنەرەتدا ھیچ ڕێک و ڕێبازەکا جودا ژ یا ھەڤالێن پێغەمبەری "سلاڤ لێ بن" نەبوویە...\nئەوان قوتبەک دڤێت داکۆ مەعریفەتا خودایی نیشانی وان بدەت ژبەرکۆ ئەو سەرکێشێ عارفایە، ئەڤ یەک د دیارکرنا خوەدا ھەروەکۆ ئیمامێن شیعایە، دیسان د ناڤخوەیا خوەداژی ژ وێ جودا نینە، بۆ نموونە ھزرا خوە د ڤێ چەندیدا بکە ل دەڤ سۆفیان ھەمان ھزرا "الفاطمی"ئانکۆ "المھدی المنتظر"ایە و کتێبێن وانژی پڕن ژ ڤان بابەتان... ھەردیسان سۆفی چەندین دیتن و نەرین ژ شیعە و ڕافزی و مەزھەبێ وان وەرگرتینە، خودێ وان ب ھیدایەت بینت" . دکتۆر "کامل الشیبی" ئێک ژ ئەندامێن پشکا فەلسەفێ بوو ل زانینگەھا "بەغدا" ڤەکۆلینەکا کویر د ڤی ئالیدا بەرھەڤکربوو، چەندین وەکھەڤی و پێکڤەگرێدان د ناڤبەرا عەقیدا شیعی و سۆفیدا دیارکرینە . گەلەک ژ زانایێن سۆنی یێن ڕابووین و یا ھاڤێتی عەقیدە و فکرا سۆفی و ڕەتکرییە، وەسا دیارکرییە ئەوان گەلەک تشتێن نوی ل دینی زێدەکرینە، ئەوان تشتان پێشتر ھیچ بنەمایەک د ناڤ ئایینێ ئیسلامێدا نینە، بەلێ ئەڤان پێنگاڤان سەرکەڤتن نەئینایە.\nژ وان زانایێن ھاڤێتی سۆفیان "ابن تیمیە"، ئەڤی کەسی بەرھنگارییا شیعا و ێۆفیان ب ئێک دیتن کرییە، داخاز ژ خەلکێ مۆسلمان کرییە بھێن دویڤچوونا وێ ھزرا خوە یا لگەل فیترەتا مرۆڤی دگۆنجت بکەن، ئەو فیترەتا ئیسلاما دەستپێکی پێھاتی، بەلێ ھزرا وی د دڕێژاھیا چەندین چەرخاندا پشتی مرنا ویژی ھیچ ڕەنگڤەدانەکا باش نەبوو و بتنێ ل بیابانا عەرەبی چەندەکێ ڕەنگڤەدا، ژ وانژی دەما "محمد بن عبدالوھاب" د ناڤەراستا چەرخێ ھەژدێدا ھاتی و ھەمان داخازا "ابن تیمیە"ی دووبارەکریی، بەلێ ل بەشێن دیێن جیھانا ئیسلامی و ل دویڤ وێ سەروبەرێ جڤاکی خەلک ھەروەکۆ سۆفی و شیعان ژیان، ئەوژی کەڤتن د ناڤ چەندین نەخوەشی و ستەم و تاریاتیاندا، لەورا ئەوژی پێدڤی ب ھاریکاری یانژی ھەلگرتنا ڤی باری بوون.\nژ پەرتووکا/دراسە فی طبیعة المجمتع العراقی، الدکتور علی الوردی، بدون مطبع و مکان و سنە، ێ ٢٥٧.


جە مەریوان بە بەشداری هەزاران کەسی ڕێز گیریا جە ڕۆو ژیوگەی و شەهیدێ ژیوگەپارێزی – Horam\nجە مەریوان بە بەشداری هەزاران کەسی ڕێز گیریا جە ڕۆو ژیوگەی و شەهیدێ ژیوگەپارێزی\nآگوست 25, 2020 آگوست 25, 2020 AComment(0)\nکۆدار ٣ خەرمانان-ی ڕۆو شەهیدبیەی ٤ ژیوگەپارێزێ مەریوان-یش چوون ڕۆو ژیوگەی دەستنیشان کەردەبێ و بە ئا بۆنەوە ئارۆ بە بەشداری هەزاران کەسی ڕێز گیریا جە ڕۆو ژیوگەی و هەر چوار شەهیدێ ژیوگەپارێزی (شەریف باجوەر، ئومێد کۆنەپۆشی، رەحمەت حەکیمی نیا و محەمەد پژوهی).\nجە ڕێککەوتو ٢ خەرمانانو ١٣٩٧ی وەرەتاوی / ٢٤و ئابو ٢٠١٨ی، دارستانەکێ سەڵەس و پێلە-ی سەر بە شارو مەریوانی ئێرشان گێرتەبێ. چالاکوانێ ژیوگەپارێزێ و هاموڵاتیێ مەریوانی شیێ بێنێ ناوچەکە تا ئێرەکەی کۆنترۆڵ بکەرانێ و بکوشانێشەوە. دەرەنجام تا دێرەگاو شەوێ ئێرەکە تاڕادێوی فرە کۆنترۆڵ کریابێ و کوشابێوە. بەڵام سەرسەبای ٣ خەرمانای جاڕێ تەر دارستانەکێ ئێرشان گێرتەبێوە کە گومان کریێ بە ئەنقەست ئێر دریێ بانێوە.\nدیسان پەی کۆنترڵۆکەردەی و ئەوەکوشنای ئێرەکەی، ئەندامێ ئەنجومەنو سەوزو چیای لوێوە ناوچەکەی و درەنجام چوار ژیوگەپارێزێ ئەنجومەنەکەی بە نامەکێ، (شەریف باجوەر، ئومێد کۆنەپۆشی، رەحمەت حەکیمی نیا و محەمەد پژوهی) شەهیدێ بیێ. دمای ئاشکرا بیەی ڤییەرەکەی، سپاو پاسدارانو ڕژێمو ئێرانی بە کوشەتەی ٤ ژیوگەپارێزەکەی تاوانبار کریا، چونکە جە نیمەڕۆ ٣ خەرمانیەنە، دوێ ئەوەتەقایێ جە ناوچەنە ڕووەشان دێبێ و باس جە ئانەیە مەکریێ کە سپای ئەنجامێ دێبانێ و ئامانجش دلێنەبەردی ژیوگەپارێزەکان بییەن.\nکردەوەکەو سپای جە مەریوان و وەرکەوتو کوردستانی، توڕەیی و ناڕەزایی خەڵکیش شۆنیەر ئوما و جە ٤و خەرمانانیەنە تەرمێ هەر چوار شەهیدەکەی بە مەراسیمی شکۆدار و سەرهۆردای ئاسا جە مەریوان ئەسپەردێ کریێ و جە کوردستان و چەنڎ شارێ ئێرانی و ئەورووپای پەرسە و سەرەوەشیشان پەی ڕێکوزیا و بەفراوانی هامغەمی پەی خانەوادەکانشان نیشانە دریا.\nهەرپاسە جە ٨ پووشپەڕو ١٣٩٩ی وەرتاوی/ ٢٨و حوزەیرانو ٢٠٢٠ی، ٣ چالاکوانێ ژیوگەپارێزێ شارو پاوەی و هەورامانی و ئەندامێ ئەنجومەنو ژیوای بە نامەکێ، (موختار خەندانی، بیلال ئەمینی و یاسین کەریمی) وەختوە کە سەرقاڵێ ئەوەکوشنای ئێرو دارستاکانو بۆزینە و مەرەخێڵ-ی بێنێ بەشێوازێوی گوماناوی ژیانشان جەدەست دابێ و دیسان ڕژێمو ئێرانی بە پلانمتەرەی پەی شەهیدکەردەیشان تاوانبار کریا. هەر چوون ٤ شەهیدە ژیوگەپارێزەکێ مەریوانی، ٣ شەهیدەکێ پاوەی و هەورامانیچ بە مەراسیمی شکۆدار و سەرهۆردای ئاسا بە واتەی دورشمو “شەهید نەمرەن” تەرمەکێشان جە پاوە و نەوسوڎە ئەسپەردێ کریێ بێنێ.\nدمای ئانەیە، کۆمەڵگەو دیمۆکراتیک و ئازادو وەرکەوتو کوردستانی (کۆدار) ٣ خەرمانان-ی ڕۆو شەهیدبیەی ٤ ژیوگەپارێزەکێ مەریوان-یش چوون ڕۆو ژیوگەی دەستنیشان کەردەبێ و داواش کەردەبێ کە ساڵانە جە ئی ڕێککەوتەنە شکۆمەندانە ڕێز جە یاد و ویرەوەی شەهیدانو ژیوگەی بگێریۆنە.\nجە ئی چوارچێوەنە، ئارۆ جە شارو مەریوانی و جە دوەمین سایادو شەهیدبیەیشانە، هەزاران کەسێ و بە پێشەنگی ژەنا جە مەڕاسیمێوی شکۆدارەنە ڕێزشان گێرت جە ڕۆو ژیوگەی و هەر پاسە هەر چوار شەهیدەکێ ژیوگەی (شەریف باجوەر، ئومێد کۆنەپۆشی، رەحمەت حەکیمی نیا و محەمەد پژوهی) و جە سەرو گڵکۆکانشەوە بەڵێن دووپات کریاوە، درێژەبە ڕێبارەکەیشان بدریۆنە و زیاتەر جە ویەردەی کار پەی پارێزنای ژیوگەی و دارستانەکێ کوردستانی بکریۆنە.\nجە مەراسیمەکەنە چەنڎن وتارێ پێشکەشێ کریێ و ئەندامێ ڕێکوزیاو یانەو ژەناو هەورامانی بەفراوانی و چالاکانە بەشدارێش بیێ و تاجە گوڵینەشان سەرو گڵکۆو هەر چوار شەهیدەکەیەوە نیارە. هامکات کوڵە پەیاموێشان واناوە کە پی جۆرە بێ:\nپەشتەو شاهۆ بۆغزیمەنە\nها دڵم تەقا!\nبەرز و پیرۆز بۆ دوەمین ساڵیادوو شەهیداو ژیوگەی،\nئێمە پێسەو یانەو ژەناو هەورامانی ئامەینمێ سەروو گڵکۆو پیرۆزوو ئی شەهیدا تا پەیمان و وەفا تازە کەرمێوە کە درێژەدەرێ ڕا پیرووزەکێتا بیمێ و پێسەو ئەدٚایێوە بەڵێن مدٚەیمێ پارێزەرێ ژیوگا و ئاو خاک و دارستانی بیمێ.\nئەندیشەی سەوز ڕابەرمانە!\nیاگێ باس کەردەیەن، ساڵانە ٤٠ هەزار هێکتارێ(١٦٠ هەزار دۆنمێ) جە دارستانەکێ ئێرانی و وەرکەوتو کوردستانی دلێنە مەشانێ. جە گردی جە ٤٠ ساڵێ ویەردێنە ٦٠ ملیۆن هێکتارێ (٢٤٠ ملیۆن دۆنمێ) جە دارستانەکان دلێنەشیێنە. ئەگەر دلێنەشیەی دارستانەکان بە ئی شێوازە بەردەوام ببۆنە، ئەگەر هەن تا ٣٠ ساڵێ تەرێ سەرجەم دارستانەکێ ئێرانی و وەرکەوتو کوردستانی بەیەجاری دلێنەبشانێ.\nدلێنەشیەی دارستانەکێ ئێرانی و وەرکەوتو کوردستانی، سەرەڕاو هۆکارە سروشتیەکان و فڕیای ئاوی و هەوای و وشەکەساڵی و کەم وارانی، بەشێوش پەیوەستەن بە کەمتەرخەمی و سیاسەتە هەڵەکێ دەسەڵاتداری ئێرانی کە دلێنەشەی دارستانەکان و وێرانکەردەی ژیوگەی خێراتەر مەکەرانێ. پەی نمونەی پەنگاو سازی (سەد سازی)، فاڕای ڕاڕەو ڕوار و دەرە و سەرچەمە ئاویەکان، ئەوەبڕیەی دار و درەختی و بنیادنیای و پڕۆژەسازی نازانستی، هۆکارێنێ پەی خێرا تەر دلێنەبەردەی ژیوگەی و دارستانەکان. هەر ئانیچە پاسەشە کەردەن جە شار و ناوچەکێ کوردستایەنە چەنڎین سازیێ و ڕێکوزیێ وێبەخشێ ناحکومیێ دروستێ بکریانێ.\nوەرکەوتوو کوردستانی : راپۆرتوو پایماڵ کەردەو مافوو مرۆڤی جە مانگەو جووڵای ٢٠٢٠ .\nآگوست 23, 2020 آگوست 23, 2020 Z\nسەرچەمە : پەڵیانەو مافوو مرۆڤوو کوردستانی . مەنتێقە : وەرکەوتوو کوردستانی . : بە پاوە ڕاپۆرتێ کە پەڵیانەو مافوو مرۆڤ و کوردستانی وەلا کەردەنەوە شمارو زینانیا سیاسی و کوشتەو کۆڵبەرا فرەتەر بیەن . مافوو مرۆڤ و کوردستانی یاونانش کە ئی ڕاپۆرتە بە پاو ئانەیە کە ئاستەنگیەش وەردەمەنە بێیەنی ئامارەکا جە راسی زانیارەکا کەمتەرا . ئی […]\nیانەو ژەنا هەورامانی سەردای هونەرمەندی گۆرانۍواچ حەمە هەورامی-ش کەرد .\nژوئن 18, 2020 ژوئن 18, 2020 Z\nرێکوستەو یانەو ژەنا هەورامانی جە درێژەو چالاکیێ و کۆشایشانە، جە شارو مەریوانی سەردای هونەرمەندی گۆرانۍواچ حەمەی هەورامی-ش کەرد. جە سەرداکەیەنە کە ژمارێوە جە ژنە ئەندامێ یانەکەی ئامادێ بێنێ، تەندیس و خەڵات پێشکەش بە حمە هەورامی کریا ستاییش و ڕێزیچ جە کۆشای و مانیای هونەریش نریا. هونەرمەندی گۆرانۍواچ حەمە وەشحاڵی وێش بە سەردای یانەو ژەناو هەورامانی […]\nکەرەجاڵ لە هۆرامانەوە بۆ ناو ئێزدییەکان.\nمی 30, 2020 می 30, 2020 Z\nکەرەجاڵ لە هۆرامانەوە بۆ ناو ئێزدییەکان : نامێق هەورامی : دۆڵی کەرەجاڵ لەسەروی سەرچاوەی ئاوی زەڵمەوە بوو، بە چارەکە سەعاتێك دوور بوو، لە ئاوایی ئەحمەد ئاوا، تا سەرچاوەی زەڵم جوانترین سروشت، ھەمووی باغ و سەوزاوی، بەدڕژایی ڕێگای ئاوە سازگارەکەی زەڵم، بەڵام کەرەجاڵ دوڵێکی وەشك بوو، ئەشکەوتی زوری تیابوو، بێجگە لە بارەگای بەتالیونی حەوت و مەڵبەندی […]\nبەیاننامەو ، کۆگاو ژیوگەپارێزوو ژیوای ، پێ شەهیدە سۆزەکا مەریوانی .\nپلاتفۆرموو هۆرامی:هونەرمەند محەمەد هۆرامی دڵسۆزانه خزمەتش بە هۆرامانی کەرد\nرۆزا ئامارا : ئا گریڵێ کە سۆئێدش پێ بەرزائیەکا هۆرامانی جیا ئاست .\nگەریلا هێژا ناسیح هەڵەبجەیی جە قەندیل شەهید بی .\nهۆرامان : دوێ چاڵاکێ مەدەنییە بە بێ هۆ قۆڵبەس کریە .\nداڵاهوو پسۆ پایتەخت و تەنبوور ئێرانی هۆرچنیا .\nکۆمەڵکوشی پاریسی چی ئەنجام دریا و فەڕەنسای چی پەردەپۆشش کەرد.


2022-05-11 | 255 جار خوێندراوەتەوە\nداھاتی عێراق لە ماوەی چوار مانگی سەرەتای ٢٠٢٢دا گەیشتە زیاتر لە ٣٨ ملیار دۆلار.\nکۆمپانیای (سۆمۆ) ڕایگەیاند، داھاتی نەوتی عێراق گەیشتووەتە ٣٨ ملیار و ٥٩٤ ملیۆن دۆلار، بەوەش داھاتی نەوت بە ڕێژەی لە ٨٢٪ بەراورد بە ساڵی ڕابردوو زیادیکردووە کە لەو ساڵەدا داھات گەیشتووەتە (٢١ ملیار و ١١٣ ملیۆن دۆلار).\nسۆمۆ ئاماژەش بەوە دەکات تێکرای نرخی بەرمیلێک نەوت لە ماوەی چوار مانگی سەرەتای ئەمساڵدا گەیشتووەتە ٩٧ دۆلار و ٨٠ دۆلار، بەوەش زیادیکردووە بە بڕی ٦٢.٩٪ بەرامبەر بە نرخی بەرمیلێک نەوت لە چوار مانگی سەرەتای ساڵی رابردوودا (کە لە ساڵی ٢٠٢١ نرخی یەک بەرمیل نەوت بە شێوەی تێکڕای گەیشتووەتە ٦٠ دۆلار).\nعێراق لە ئایاری ٢٠٢٠ەوە، پابەندی ڕێککەوتنی کەمکردنەوەی ئاستی بەرھەمھێنانی نەوتە کە لەلایەن "ئۆپێک پڵەس"وە پەسەند کراوە و ئەوەش کاریگەریی لەسەر ھەناردەکردنی نەوت ئەو وڵاتە کردووە کە لە ڕەوشی ئاساییدا مانگە ١٠٧ ملیۆن بەرمیل ھەناردە دەکات.


"هەموو لایەنەكان كۆدەنگن کە هەرێمی كوردستان ببێتە خاوەنی دەستووری خۆی"\nSUN, 23 FEB 2020 14:16 Erbil, GMT +3\nMON, 2 DEC 2019 15:16 | KDP.info\nهەولێر-KDP.info- ئەندامێكی لیژنەی یاساییی پەرلەمانی كوردستان ڕایگەیاند، هەموو لایەنەكان كۆدەنگن کە هەرێمی كوردستان ببێتە خاوەنی دەستووری خۆی، چونكە دەستوور چەترێكە بۆ هەمووان و زۆربەی كێشەكانی هەرێمی كوردستان چارە دەكات.\nخەدیجە عومەر، ئەندامی لیژنەی یاساییی پەرلەمانی كوردستان بۆ ماڵپەڕی فەرمیی پارتی دیموكراتی كوردستانی دیار كرد: "سەرۆكایەتیی پەرلەمان سەردانی هەموو لایەنەكانی كردووە بۆ ئەوەی ڕا و بۆچوونی ئەوان وەربگرێت و لێكتێگەیشتنێك لە نێوان پەرلەمان و لایەنەكان دروست بێت بۆ نووسینەوەی دەستوور، دەبێ لیژنەیەك دروست بكرێت، كە لە خولی پێشووش هەبوو، بەڵام لەو خولەدا هیچ بڕیارێك نەدراوە كە هەر لیژنەی پێشوو دەبێت، یان لیژنەیەكی نوێ دروست دەكرێت، هەموو لایەنەكان كۆدەنگن كە هەرێمی كوردستان ببێتە خاوەنی دەستووری خۆی، وەكو فراكسیۆنی پارتی تەئكید لەسەر ئەو بابەتە دەكەینەوە و پشتگیریشی لێ دەكەین، هەموو هەوڵێكیش دەدەین بۆ نووسینەوەی دەستوور، بۆ ئەوەی هەرێمی كوردستان ببێتە خاوەنی دەستووری خۆی، هەتا سەرۆك بارزانی داوای كردووە كە پێویستە لەم خولەی پەرلەماندا كوردستان ببێتە خاوەنی دەستووری خۆی."\nخەدیجە عومەر، ئەوەیشی گوت: "زۆر گرنگە هەرێمی كوردستان ببێتە خاوەنی دەستووری خۆی، چونكە دەستوور چەترێكە بۆ هەمووان، بۆ پاراستنی قەوارەی هەرێمی كوردستان، دەستوور ڕەنگدانەوەی بیروبۆچوونی هەموو لایەنەكان دەبێت، باسی ماف و ئازادیی هەموو كەسێك دەكات، باسی سیستەمی سیاسی دەكات، ئەگەر ئێستا كێشەمان لەسەر یاسایەك هەبێت چەندین بیروبۆچوونی جیاواز دەبێت، بەڵام ئەگەر دەستوورمان هەبێت، ئەگەر ناكۆكییش هەبێت، دەگەڕێینەوە بۆ دەستوور و ئەو حوكم دەكات و دەستوور دەبێتە ناسنامە بۆ كوردستان و زۆربەی كێشەكانی هەرێمی كوردستان چارە دەكات".


له درێژه‌ی کۆبوونه‌وه‌کانی کافه کاڵی سنه، 84ه‌مین کۆڕی ناوه‌ندی فه‌رهه‌نگی کافه کتێبی کاڵی سنه به بابه‌تی کۆچ یادی 400 ساڵه‌ی شێکسپیه‌ر به‌ڕێوه چوو.\nله سه‌ره‌تای ئەم به‌رنامه‌ی ناوه‌ندی فه‌رهنگی-هونه‌ری کافه کاڵی سنه، یەکێک لە به‌ڕێوه‌به‌رانی ئه‌م ناوه‌نده وێڕای به‌خێرهاتن له به‌شداربوانی کۆڕه‌که، وتی: ئه‌مڕۆ 84ەمین زنجیرە کۆڕمان به‌ڕێوه دەبە‌ین که هیوادارین کاریگەرێتی لە سەر فه‌رهه‌نگ و ئه‌ده‌بی کوردیدا بووبێت.دواجار داوای له دوکتور به‌ختیار سه‌جادی و دوکتور سیروس ئه‌میری کرد تاکوو وته‌ی خۆیان پێشکه‌ش بکه‌ن.\nبه‌ختیار سه‌جادی له سه‌ره‌تای قسه‌کانی خۆی سپاسی هه‌وڵه ماندوو نه‌ناسه‌کانی به‌ڕێوه‌به‌رانی کافه کتێبی کاڵی سنه‌ی کرد و وتی: ئه‌مڕۆ هه‌موومان لێره کۆبووینه‌ته‌وه تاکوو کۆچ یادی 400 ساڵه‌ی شکسپیه‌ر بکه‌ینه‌وه. له ڕاستیدا ڕوژی کتێب له جیهاندا به 3 بۆنه‌وه ناسراوه؛ یه‌که‌م ڕۆژی کۆچی دوای شکسپیه‌ر، دووهه‌م کۆچی سروانتس و سێهه‌م چاپی به‌شی دووهه‌می ڕۆمانی دۆن کیشۆت له‌م ڕۆژه‌دا، ئیسته چون ئه‌مساڵ 400ه‌مین ساڵی کۆچی دوایی شێکسپیه‌ره، ئاوا ڕۆژی کتێبی جیهانی گرنگییه‌کی زیاتری په‌یدا کردووه و هه‌ر به‌م هۆیه‌شه‌وه زۆربه‌ی وڵاتانی جیهان یادی 400 ساڵه‌ی کۆچی دوایی شێکسپیه‌ریان کردووه و له سه‌نه‌ش ناوه‌ندی کافه کاڵ ئه‌م یاده گرنگه‌ی کرده‌وه که جێگه‌ی شانازییه.\nدوکتور سه‌جادی درێژه‌ی دا: شێکسپیه‌ر ته‌نیا 52 ساڵ ژیانی کرد و له‌م ته‌مه‌نه که‌مه‌شی ته‌نیا بۆ ماوه‌ی 10 تاکوو 15 ساڵ کاری داهێنه‌رانه‌ی ئه‌ده‌بی کرد، به‌ڵام جیهانی به کاره‌کانی خۆی هه‌ژاند. ئێمه به‌ر له‌وه‌ی بچینه نێو ژیانی کاری شێکسپیه‌ره‌وه، باشتره نه‌ختێک له‌باره‌ی سه‌رده‌می شێکسپیه‌ره‌وه ئاگاداریمان بێت، سه‌رده‌می شێکسپیه‌ر ده‌قێق ئه‌و سه‌رده‌مه‌یه که بریتانیا وه‌ک یه‌که‌مین وڵاتی جیهان پڕۆتستانه‌کانی به فه‌رمی ناسی و له به‌رنابه‌ری پاپدا وه‌ستایه‌وه، ئه‌مه له ڕوی کۆمه‌لایه‌تی و فیکریه‌وه کاریگه‌رییه‌کی یه‌کجار زۆری به‌سه‌ر خه‌ڵکی بریتانیاوه بوو، کێشمه‌کێشه‌کانی ئه‌م سه‌رده‌مه له نێوان شا و شابانوو و پاپ تا ڕاده‌یه‌ک به‌رچاو و گرنگ بوون که هه‌موو خه‌ڵکی بریتانیا ئاگاداری بوون، له‌م به‌ستێنه‌دا بوو که شێکسپیه‌ر شانۆ تراژیدییه گه‌وره‌کانی نووسی، له لایه‌کی دیکه‌وه ئه‌م سه‌رده‌مه سه‌رده‌می به ئیمپڕاترۆر بوونی بریتانیا له جیهاندا بوو، له‌م سه‌رده‌مدا بوو که کۆمپانیای هێندی شه‌ڕقی ڕێکخرا و په‌لی بۆ هه‌موو جیهان هاوێشت.\nسه‌جادی زیادی کرد: خودی شێکسپیه‌ر ئه‌گه‌رچی له بنه‌ماڵه‌یه‌کی هه‌ژار بوو، به‌ڵام توانی له‌م به‌ستێنه‌دا سه‌رکه‌وێت و کۆمپانیاییه‌کی شانۆیی بۆ خۆی دانا، بینایه‌کی گه‌وره‌ی بۆ ساز کرد و له خه‌ڵکی پاره‌ی ده‌سه‌ند و له‌م ڕێگه‌وه توانی ژیانێکی ئازاد و سه‌ربه‌خۆ بۆ خۆی مسۆگر بکات.\nئه‌م مامۆستای زانکۆیه دواجار ئاماژه‌ی به به‌رهه‌مه‌کانی شێکسپیه‌ر کرد و وتی: کاره‌کانی شێکسپیه‌ر 3 به‌شن؛ یه‌که‌م شانۆنامه‌کانی، دووهه‌م غه‌زه‌ڵه‌کانی و سێهه‌م 5 مه‌نزوومه‌ی درێژ که خۆمان پێی ده‌ڵێین ڕۆمانه شێعر. من ده‌مه‌وێت که باسی شانۆنامه‌کانی شێکسپیه‌ر بکه‌ین چون له‌وه زیاتر کاتمان نییه، به پێچوانه‌ی ئه‌وه‌ی ئێمه بیر ده‌که‌ینه‌وه شکسپیه‌ر ته‌نیا تراژیدی نووس نه‌بووه و له‌و 37 شانۆنامه‌ی که نووسیویه‌تی زۆریان کۆمدیانن، به‌ڵام به به‌ختیار عه‌لی وته‌نی چون کۆمه‌ڵگای ئێمه کۆمه‌ڵگای پرسه‌یه، ئاوا ته‌نیا شانۆ تراژیدییه‌کانیه‌تی که بۆ زمانه‌کانی ڕۆژهه‌ڵاتی ناڤین وه‌گێڕدراون.\nسه‌جادی زیادی کرد: شێکسپیه‌ر بۆ یه‌که‌م جار 3 یاسای ئاڵتوونی ئه‌ره‌ستووی له شانۆکانیدا تێکشکاند، وه‌ک یاسای شوێن، زه‌مه‌ن و یه‌کگرتووی ئاکار، بۆ نموونه له شانۆیه‌کی مێژوویدا هات و له تۆپی جه‌نگی سوودی برد که سه‌رده‌می یۆنانی کۆندا شتی وای هه‌ر تێدا نه‌بووه. هه‌روه‌ها شێکسپیه‌ر له‌و که‌سانه‌یه که به وردی ده‌ستی بۆ زمان له ڕووی وشه درووست کردنه‌وه برد، ئه‌و وشه‌ی نوێ و تازه‌ی بۆ زمانی ئینگلیزی داده‌تاشی که بتوانێت مانا پێویسته‌کانی خۆیی پێ ده‌رببڕێت.\nله درێژه‌ی کۆڕه‌که‌دا دوکتور سیروس ئه‌میری قسه‌ی کرد و وتی: به‌ر له هه‌رچی ده‌بێت بڵێم که شێکسپیه‌ر ئه‌دیب بوو، ئه‌و نه لێکۆڵه‌ر بوو نه فه‌یله‌سووف و نه سیاسه‌تمه‌دار، به‌ڵکو ئه‌دیب بوو، ئه‌دیبیش که‌سێکه که قسه بۆ خه‌ڵکی ده‌کا و ده‌نووسێت.\nئه‌میری زیادی کرد: شێکسپیه‌ر له‌و تاقانه ئه‌دیبانه‌یه که هه‌موو کاراکتره‌کانی خۆی له ڕاستیدا ژایوه و بۆیه وه‌ها زاڵه به‌سه‌ریاندا، ئه‌و توانی کارێک بکات که کاره‌اکتره‌کانی به ئازادی له ناو شانۆکانیدا قسه‌ی خۆیان بکه‌ن، نه‌ک قسه‌ی شێکسپیه‌ر، هه‌ر بۆیه کاره‌کانی شێکسپیه‌ر ڕه‌نگدانه‌وه‌ی ئایدۆلۆژیان هه‌یه، به‌ڵام ئایدۆلۆژیک نین.\nئه‌م مامۆستایه درێژه‌ی دا: ئه‌مه توانێکی بێ وێنه‌ی ئه‌دیبانی سه‌رکه‌وتووه که بتوانن هێزی نه‌رێنی کاریان بێت، واتا له دژی بیر و باوه‌ڕی خۆیان شت بنووسن، شێکسپیه‌ر توانی نه‌رێنی کاری بوو، یانی ده‌یتوانی به ئاسانی مۆڵه‌ت به کاراکتره‌کانی بدات تاکوو شتێک له ڕووی باوه‌ڕی خۆیانه‌وه بڵێن و ده‌ری بڕن که ته‌واو پێچه‌وانه‌ی بڕوای خودی شێکسپیه‌ر بوو.\nئه‌میری له کۆتاییدا وتی: ئه‌مه هیچ به مانای ئه‌وه نییه که شێکسپیه‌ر ڕه‌خنه‌ی له کۆمه‌ڵگا نه‌ده‌گرت، به پێچه‌وانه‌وه ئه‌و که‌سێک بوو که ڕه‌خنه‌ی زۆر تووندی له سیاسه‌تی سه‌رده‌می خۆی ده‌گرت و هاوکاتیش یارمه‌تی له کۆشکی شاهه‌نشاهی بریتانیای ئه‌و سه‌رده‌مه بۆ کاری هونه‌ری خۆی وه‌رده‌گرت، واتا هه‌رگیز ئه‌م دوو شته‌ی پێکه‌وه قاتی نه‌ده‌کرد.\nله کۆتایی ئه‌م کۆبوونه‌وه‌دا ئاماده‌بوانی دانیشتنه‌که چه‌ندین پرسیاری خۆیان ئاڕاسته‌ی هه‌ر دوو مامۆستاکه کرد و ئه‌وانیش وڵامی پرسیاره‌کانیان دایه‌وه.


گۆڕان به زیادكردنی جێگری دووه‌م بۆ سه‌رۆكی هه‌رێم رازی نییه\nبه‌مه‌به‌ستی گفتوگۆكردن له‌سه‌ر به‌ركه‌وته‌ی بزووتنه‌وه‌ی گۆڕان له كابینه‌ی نوێی حكومه‌تی هه‌رێمدا، كۆبوونه‌وه‌ی شاندی پارتی و گۆڕان له شاری سلێمانی به‌ڕێوه‌چوو.\nبه‌گوێره‌ی زانیارییه‌كانی په‌یام، له‌و كۆبوونه‌وه‌یه‌دا گۆڕان به زیادكردنی جێگری دووه‌م بۆ سه‌رۆكی هه‌رێم رازی نه‌بووه‌و ره‌تیكردووه‌ته‌وه دوو جێگر بۆ پۆستی سه‌رۆكی هه‌رێم دابنرێت.\nبه‌پێی رێككه‌وتنی نێوان پارتی و گۆڕان پۆستی جێگری سه‌رۆكی هه‌رێم به‌ركه‌وته‌ی گۆڕان ده‌بێت، له‌ئێستادا یه‌كێتیش داواده‌كات پۆستی جێگری دووه‌م بۆ سه‌رۆكی هه‌رێم زیادبكرێت و ئه‌و پۆسته‌ی پێبدرێت.\nبۆ تاوتوێكردنی دوایین گفتوگۆکان لەبارەی پێکهێنانی کابینەی نوێی حکومەتی هەرێمی کوردستان و پشکەکانی گۆڕان تێیدا، ئەمڕۆ 6 ی 4 ی 2019 شاندێکی پارتی دیموکرات بە سەرۆکایەتی کەمال کەرکووکی لەگەڵ بزووتنەوەی گۆڕان له گردی زه‌رگه‌ته كۆبوونه‌وه. شاندەکەی پارتی پێکهاتوون لە کەمال کەرکووکی، کاکەمین نەجاڕ، هێمن هەورامی، عەلی حوسێن و فرسەت سۆفی.\nله‌لایه‌كی دیكه‌وه بۆ تاووتوێكردنی پێكهێنانی حكومه‌ت و رێككه‌وتنیان له‌گه‌ڵ پارتی، پێشنیوه‌ڕۆی ئه‌مڕۆ مه‌كته‌بی سیاسیی یه‌كێتی له سلێمانی كۆبووه‌وه.\nله‌و كۆبوونه‌وه‌یه‌شدا پرسی پێكهێنانی حكومه‌ت و رێككه‌وتنی یه‌كێتی و پارتی تاووتوێده‌كرێت، ئاماده‌كاریش ده‌كرێت بۆ كۆبوونه‌وه‌ی سه‌ركردایه‌تی یه‌كێتی، كه بڕیاره له چه‌ند رۆژی داهاتوودا ئه‌نجامبدرێت.


داوی هەنارا دونیایێ دێ هێتە بەلاڤکرن: – خەدەنگ\nنڤیسەر و رەوشەنبیرێ مەزنێ کورد (بەختیار عەلی) نڤیسەرێ رۆمانا (داوی هەنارا دونیایێ) د مالپەرێ خۆ یێ تایبەت ل تۆرا فەیسبووکێ ڕاگەهاند: ل ئەڤان نێزیکان دێ چاپا (٩)ێ، ژ ڕۆمانا (داوی هەنارا دونیایێ) هێتە چاپکرن و بەلاڤکرن، ئەڤ چاپا نوی دێ ژ ئالییێ نڤیسەری ب خۆڤە هێتە چاپکرن و ب رێکا ناڤەندا (رەهەند) یا رەوشەنبیری هێتە بەلاڤکرن.\nبەرگێ رۆمانێ ژ ئالییێ هونەرمەند «ئامانج ئه‌مین» هاتیە دروستکرن و ل چاپخانا «كارۆ» دێ هێتە چاپکرن.\n(داوی هەنارا دونیایێ) ئێکە ژ رۆمانێن بناڤودەنگ یێن نڤیسەر (به‌ختیار عه‌لی)نە، ژ بلی کۆ ب دیالێکتا (سۆرانی، کرمانجی) هەتا نوکە بۆ پێنج زمانێن جیهانی هاتیە چاپکرن و بەلاڤکرن، وەسا بریارە د ئەڤ سالەدا ب زمانێ ئینگلیزی ژی بهێتە چاپکرن.\nCategory: ئەدەبیات, نوچەTag: دونیاهنار by Awaz Ibrahim


ئەڵمانیا رێکارەکان توند دەکات - پرس میدیا\nHome جیهان سڵایدشۆو کۆرۆنا هەواڵ ئەڵمانیا رێکارەکان توند دەکات\nئەڵمانیا رێکارەکان توند دەکات\nپرس میدیا 3/17/2020 01:23:00 م جیهان, سڵایدشۆو, کۆرۆنا, هەواڵ,\nراوێژكاری ئەڵمانیا، بەمەبەستی رووبەڕووبوونەوەی ڤایرۆسی كۆرۆنا، چەندین رێنماییەكی تووند دەربارەی چالاکیی و جوڵەی هاووڵاتیان لەوڵاتەکەی رادەگەینێت.\nئەنگێلا مێركڵ، راوێژكاری ئەڵمانیا لە كۆنگرەیەكی رۆژنامەوانووسیدا بۆ میدیاکانی راگەیاند، هەتا بۆ ئەوەی ڤایرۆسی كۆرۆنا زیاتر بڵاونەبێتەوە، ناچارین كۆمەڵە رێنماییەكی تووند دەربارەی چالاكییە جۆراوجۆرەكانی هاووڵاتیان لە وڵاتەكەی جێبەجێبکەین.\nمێركڵ ئاماژەی بەوەشدا، بێخگەلە لە فرۆشگاكانی خۆراك، هەموو فرۆشگا بازرگانییەكان بڕیاری داخستنیان دراوە، ھەروەھا رێنمایی تووند دەربارەی شێوازی كاركردن لە رێستۆڕانتەكانیشدا گیراوەتەبەر.\nئاماژەی بەوەشکرد، بێجگە لە شوێنە رۆشنبیرییەكان و كەمكردنەوەی گواستنەوە لە ناو و دەرەوەی وڵاتەکە، پابەندبوون بەو رێنماییانە ئەوا یارمەتیدەر دەبێت بۆ تێپەڕاندنی ئەو قۆناخە سەختەی كە ئێستا بەرۆكی جیھانی گرتووە.\nراوێژکاری ئەڵمانیا راشیگەیاند، كە واڵاتانی جی٢٠ بە هاوکارییکردن لەگەڵ یەکتر رێككەوتوون، كە رێوشێنە پێویستەکان بگرنەبەر بەمەبەستی ئەوەی رووبەڕووی کاریگەرییە خراپەکانی ڤایرۆسی کۆرۆنا بووەتستینەوە.\nBy پرس میدیا at 3/17/2020 01:23:00 م


گەورەترین رێژەی مردن بە كۆرۆنا لە ئەمریكا تۆماردەكرێت\nلەسەر ئاستی وڵاتانی جیهان لە ویلایەتە یەكگرتوەكانی ئەمریكا بەرزترین ئاستی مردنی بەهۆی ڤایرۆسی كۆرۆناوە تۆماركراوە بەراورد بە ژمارەی قوربانیان و رێژەی توشبون بەو نەخۆشیە لە وڵاتانی دیكەدا.\nتۆڕی هەواڵەكانی " ئەمریكا ئۆن لاین" بڵاویكردوەتەوە 5.4% لەو كەسانەی كە تووشی ڤایرۆسی كۆرۆنا هاتوون لە ئەمریكا گیانیان لەدەستداوە\nبەگوێرەی سەرچاوەكە ئەوە گەورەترین رێژەیە بەراورد بەو رێژەیەی كە رێكخراوی تەندروستی سەرەكی بڵاویكردوەتەوە كە بریتیە لە 3.4% هەروەها بەراورد بە وڵاتی چین كە رێژەی 3.7% تۆماركراوە كە شوێنی سەرهەڵدانی نەخۆشیەكەیە.\nماڵپەری ئەمریكا ئۆن لاین بڵاویكردوەتەوە ئەو تێكڕایە مانای ئەوە نیە كە ڤایرۆسی كۆرۆنا زۆر مەترسیدارە لە ویلایەتە یەكگرتوەكانی ئەمریكا ،بەڵكو پسپۆران ئاماژەیان بۆ ئەوەكردوە هۆكارەكەی بۆ ئەوە دەگرێتەوە كە ئەمریكا تاقیكردنەوەی سنورداری لە وڵاتەدا ئەنجامداوە.\nلەچەند هەفتەی رابردوودا لە ویلایەتە یەكگرتوەكانی ئەمریكا تاقیكردنەوەی فراوان وبەربڵاو ئەنجام نەدراوە گوایە سەنتەری كۆنترۆلكردنی نەخۆشیەكان و خۆپاراستن ریوشوێن و پێوەری توندی داناوە لەبەردەم تاقیگە و مەڵبەندە تەندرووستیەكان كە كاریان ئەنجامدانی ئەو ئەركانەیە.\nتا رۆژی چوارشەممەی رابردوو دەزگا تەندروستیەكانی ئەمریكا تەنها پشكنینیان بۆ ئەو كەسانە كردوە كە گومانی توشبونیان لێكراوە یاخوود ئەو كەسانەی كە سەردانی ئەو وڵاتانەیان كردوە كە نەخۆشییەكەی تێیدا بڵاًبوەتەوە.\nچاودێرانی تەندروستی ئاشكرایان كردوە هەركاتێك پشكنین بۆ ئەوكەسانە بكرێت كەنیشانە سووكەكانی نەخۆشیەكەیان لێدەركەوتوە ئەوا رێژەی مردن بەهۆی ڤایرۆسەكەوە دادەبزێت و كەمدەبێتەوە.


Kurdipedia - بەرەو چەپ ! بەرەو دامەزراندنی بەرەی سوور!\n📕 بەرەو چەپ ! بەرەو دامەزراندنی بەرەی سوور! | 🏷 Group: Library | Articles language: 🏳 کوردیی ناوەڕاست\n🔗 Read the book: بەرەو چەپ ! بەرەو دامەزراندنی بەرەی سوور!\n📥 Total download: 1,351 times\n 📡 Website | 🏳 کوردیی ناوەڕاست | ماڵپەڕی دەنگەکان\n➕ Added by (Hawrê Baxewan) on Aug 6 2013 2:19PM\n✍ This item recently updated by (Hawrê Baxewan) on: Aug 6 2013 2:20PM\n👁 This item has been viewed 12,426 times\n📷 Photo file 1.0.1 7 KB Aug 6 2013 2:19PM Hawrê Baxewan\n📕 PDF file 1.0.1 850 KB 36 Aug 6 2013 2:19PM Hawrê Baxewan


ژیان تاهر: چاكسازی لە لیستی شەهیدان و زیندانیانی سیاسی دەستی پێ كردووە | دەزگاى زارى کرمانجى\nژیان تاهر: چاكسازی لە لیستی شەهیدان و زیندانیانی سیاسی دەستی پێ كردووە\nدیدار –رائیب شێروانی\nژیان تاهر، جێگری سەرۆكی لیژنەی شەهیدان و زیندانیانی سیاسیی پەرلەمانی كوردستان، لە دیدارێكدا لەگەڵ هەفتەنامەی زاری كرمانجی گوتی :" چاكسازی لە لیستی شەهیدان و زیندانیانی سیاسی دەستی پێ كردووە و فایل بە فایل پێداچوونەوەی بۆ دەكرێت و هەموو ئەوانەی بەپێی یاسا مافی سوودمەندبوونیان نییە لادەبرێن و چاكسازیی تەواو لە لیستی شەهیدان و جینۆسایدكراوان و زیندانیانی سیاسیدا دەكرێت. دەشڵێ:" یاسای چاكسازی لە بەرژەوەندی كەسوكاری شەهیدانی راستەقینەدایە، چونكە هەبووە لەسەر كێشەی كۆمەڵایەتی كوژراوە و بە شەهید هەژمار كراوە، دەبێت هەموو ئەوانە لێك جیا بكرێنەوە، بۆیە ئەوانەی دەڵێن یاساكە لە بەرژەوەندی ئێمەدا نییە، ئەوانەن كە كێشە لە فایلی ئەواندا هەیە.\nلە ئەنجامی شەڕی سێ ساڵەی بەرەنگاریی تیرۆریستانی داعش نزیكەی هەزار و ٨٠٠ پێشمەرگە و ئەندامانی هێزەكانی ناوخۆ شەهید بوونە و ژمارەیەكی بەرچاویش بریندار بوونە.\nلە هەرێمی كوردستان حەفتا و هەشت هەزار و ٧٨٤ كەس وەك شەهید و شەهیدی جینۆساید تۆمار كراون، هەروەها پێنج هەزار و ١٥٧ زیندانیی سیاسی ماوەی ١٠ ساڵە سوودمەندن لە مینحەی حكوومەت و كۆی گشتیی ئەو زیندانیانەی فایلیان بۆ كراوە و كۆدیان بۆ دیاری كراوە، بەڵام لە وەرگرتنی مینحە سوودمەند نەبوونە هەژدە هەزار كەسە.\nجێگری سەرۆكی لیژنەی شەهیدان و زیندانیانی سیاسیی پەرلەمانی كوردستان، دیاركرد:" بە پێی یاسا دەبێت هەر وارسێكی شەهید پارچە زەوییەك وەربگرێت، ئەوانەی وەریان نەگرتووە لەبەر ئەوەیە كێشەی نەبوونی پارچە زەوی هەیە، بەتایبەتی لە سەنتەری شارەكان، دەبێت ئەوە لەگەڵ وەزارەتی شارەوانی چارەسەر بكرێت، زۆر كەسوكاری شەهیدان هەن، رەزامەندی پارچە زەوییان بۆ هاتووە، بەڵام هێشتا زەوی بۆ دابین نەكراوە، دەبێت ئەو كێشەیە چارەسەر بكرێت، پاشان زەوییان پێ بدرێت، تازە بۆ نموونە لە سەنتەری شاری دهۆك پارچە زەوی نەماوە، دەبێت لەگەڵ شارەوانی قسە بكرێت بۆ ئەوەی لە كام شوێن پارچە زەوی دابین دەكرێت پاشان بەسەردا دابەش بكەن، بەڵام وەكو دان مافی كەسوكاری شەهیدانە كە پارچە زەوی وەربگرن".\nژیان تاهر، جێگری سەرۆكی لیژنەی شەهیدان و زیندانیانی سیاسیی پەرلەمانی كوردستان، راگەیاند: "یەكێك لە خاڵەكانی نێو یاسای چاكسازی پێداچوونەوەیە بە لیستی هەموو فەرمانبەران و مووچەخۆران و شەهیدان و كەرتی سەربازی و خانەنشینی، پێش دوو هەفتە لەگەڵ وەزیری شەهیدان و ئەنفالكراوان كۆبووینەوە ئەو پرسیارەمان لێ كرد كە ئێوە دەستان بە چاكسازی كردووە، وەزیر رایگەیاند لیژنەیەكی باڵای وەزارەتی كاروباری شەهیدان پێكهاتووە و خۆی سەرۆكی لیژنەكەیە و بەڕێوەبەرە گشتییەكانیش تێیدا ئەندامن، ئێمەش بەردەوام چاودێری دەكەین، لە مانگی هەشت كە پەرلەمان دەچێتە پشوو جارێكی دیكە سەردانی بەڕێوەبەرایەتیە گشتییەكان دەكەینەوە بۆ ئەوەی بزانین تا ئێستا چیان كردووە و دەیانەوێت چی بكەن.\nژیان، روونیشیكردەوە:" ئەم پاكسازییە بەپێی یاسای چاكسازی، بەشی دووەم، ماددەی دووەم، خالی دووەم: پاككرنەوە و هەڵوەشاندنەوەی ماف و ئیمتیازاتی میراتگری ئەو كەسانەی كە بەدەرن لە حوكمەكانی یاسای ژمارە (٩)ی ساڵی ٢٠٠٧ی هەمواركراو (یاسای ماف و ئیمتیازاتی كەسوكاری شەهیدان و ئەنفالكراوان) جێبەجێ دەكرێت.\nجێگری سەرۆكی لیژنەی شەهیدان و زیندانیانی سیاسیی پەرلەمانی كوردستان زیاتر گوتی:"چاكسازی لە لیستی شەهیدان و زیندانیانی سیاسی دەستی پێ كردووە و فایل بە فایل پێداچوونەوەی بۆ دەكرێت و هەموو ئەوانەی بەپێی یاسا مافی سوودمەندبوونیان نییە لادەبرێن و چاكسازیی تەواو لە لیستی شەهیدان و جینۆسایدكراوان و زیندانیانی سیاسیدا دەكرێت."\nژیان تاهر، جێگری سەرۆكی لیژنەی شەهیدان و زیندانیانی سیاسیی پەرلەمانی كوردستان، دەشڵێ:" یاسای چاكسازی لە بەرژەوەندی كەسوكاری شەهیدانی راستەقینەدایە، هەبووە لەسەر كێشەی كۆمەڵایەتی كوژراوە و بە شەهید هەژمار كراوە، دەبێت هەموو ئەوانە لێك جیا بكرێنەوە، بۆیە ئەوانەی دەڵێن یاساكە لە بەرژەوەندی ئێمە دا نییە، ئەوانەن كە كێشە لە فایلی ئەواندا هەیە".


رەزا شوان : بە دابەشکردنی عێراق ئاشتی و سەقامگیری بەرقەراردەبن . – WTARIKURD\nلە ساڵی ( 1921 ) دا ، کە ئیمپریالیزمی بەریتانی بۆ بەرژەوەندی خۆی بەبێ خواستی گەلی کوردمان باشووری کوردستانی خستە سەر عێراق و ، لە رووی سیاسییەوە باشووری کوردستان بوو بەشێک لە دەوڵەتی عێراق .. بەڵام هەرگیز خاکی کوردستان بەشێک نەبووە و نییە لە خاکی عێراق و گەلی کوردیش بەشێک نەبووە لە گەلی عێراق .. زنجیرە شاخەکانی حەمرین و بەدرە و جەسان سنووری باشووری کوردستانن . لە خوار حەمرینەوە عێراقە و ، خاکی عەرەبی ( سوننەی عەرەب و شیعە ) یە کورد و عەرەب دوو نەتەوەی جیاوازن و هەرەیەکەیان خەسەڵەت و داب و نەریت و مێژوو و هیوا و خواستی نەتەوەیی خۆیان هەیە .. ئەوەی بە مێژوودا بچێتەوە لەم راستتیە دەگات .\nدەسەڵاتی عێراق لە دامەزراندنییەوە لە ساڵی ( 1921 ) تا ئازادی عێراق لە ( 2003 ) دا ، لە لایەن پێکهاتەی سونەی عەرەبی رەگەزپەرستەوە قورخکرابوو . هەموو پۆستە باڵاکانی دەسەڵات و سوپا و بەڕێوەبردن و و خزمەتگوزاری و دارایی تا دەگاتە بچوکترین بەڕێوەبەرێتی لە دەستی سونەی عەرەبدا بوون .. کورد و شیعە پەراوێز کرابوون .. بە تایبەتیش لە سەردەمی دەسەڵاتی بەعسییە رەگەزپەرست و دڕندەکاندا ، کە بە ئاگر و ئاسن دەسەڵاتی خۆیان سەپاندبوو، عێراقیان خڵتانی خوێن کرد .. ئازادی و دیموکراتی و مافی مرۆڤ نە ناو و نە بوونیان هەبوون .. دیکتاتۆری گۆڕبەگۆر سەدام حوسینی کە عەرەبێکی رەگەزپەرست و خوێنڕێژ بوو .. حیزبە رەگەزپەرست و فاشتییەکەی بەعسی عەرەبی ، دەسەڵاتی قورخکردبوون و تاكڕەوانە حوکمڕانییان دەکرد و ، بڕیارەکانیان دەدا .\nکە دەڵێین بەعسییەکان واتە ( عەرەبە سونەکان ) .. کە بە شێوەیەکی زۆر دڕندانە و نامەردانە و دڵڕەقانەی دوور لە بەزەیی و لە رەوشت و لە ویژدان .. بە دڕندەترین شیوە هەوڵی سڕینەوەی ناسنامەی نەتەوەیی کوردیان دا .. کیمیاباران و ئەنفال و رەشەکوژی و ژینۆسایدی کوردیان لە باشووری کوردستاندا کرد ، کوردستانیان وێران کرد و سیاسەتی زەوی سوتاویان لە باشووری کوردستاندا پەیڕەوی کرد .. دیمۆگرافیای نەتەوەییان گۆڕی ، بۆ بە عەرەبکردنی شاری کەرکوک زیاتر لە ( 400 ) هەزار عەرەبیان تەنها بۆ ئەم شارە کوردستانییە هێنا .. ئێستاشی لەگەڵدا بێت بە عەرەبکردن و بە شیعەکردنی کەرکوک زیاتر لە سەردەمی بەعسییەکان درێژەی هەیە ، لە ئەمڕۆدا بە ناوی ( ئاوارەوە ) درێژە بە بەعەربکردنی کەرکوک دەدرێت ، زیاتر لە ( 500 ) هەزار عەرەب لە دوای سەرهەڵدانی داعشەوە لە کەرکوکدا نیشتەجێبوونە .. بەشی هەرە زۆری ئەم ئاوارانە بە پلانێکی داڕێژراو بۆ بە عەەبکردنی کەرکوک و گۆڕینی دیمۆگرافیای نەتەوەیی هاتوون بۆ کەرکوک نایەنەوێت بگەڕێنەوە و بۆ شوێنەکانی خۆیان کە لێوەی هاتوون ، حکومەتی عەبادیش پشتگیرییان لێدەکات و ئاسانکارییان بۆ دەکات بۆ مانەوەیان لە کەرکوکدا .. پیاوەکان و کوڕەکانی بەشێکی زۆری ئەم خێزانە عەرەبە بە ناوە ئاوارانە ، لە نێو داعشی تیرۆریست دان و، لە دژی کورد شەڕدەکەن .. زۆر بە داخەوە کە سەرکردەکانی کوردمان و حیزبە کوردستانییەکان لە درێژەدان بە بەعەرەبکردنی شاری کەرکوک ، بێدەنگن و خەمساردن و هیچ هەڵوێستێک و کاردانەوەیەکیان نییە .. کاتێکیان زانی چۆن مووسڵ مان لەدەست دا ، ئاوهاش کەرکوک لەدەست دەدەین . تا ئەمڕۆش شۆڤینی عەرەبی دان مافە رەواکانی کوردمان نانێن و ، ئەو ماف و دەسکەوتانەی ئەمڕۆشمان، کە بە رووبارێکی خوێن و بە قوربانیدانی بە هەزاران رۆڵەی شیرینمان بەدەستمان هێناون ، بێگومان لە ئاستی ئەو هەموو قوربانییانەدا نین .. کەچی سونە و شیعەکان وا دەزانن کە خێریان پێکردووین .. بەڵکو تا ئێستا زۆر جار هەردوو لایان زۆر بێشەرمانە هەڕەشەی ئەوەمان لێدەکەن ، ئەگەر بۆیان بکرێت ئەم ماف و دەسکەوتانەمان لێوەردەگرنەوە .. هەروەکو کونە بەعسی ( ساڵح موتڵەک ) وتی : لە ئێستادا دەستمان بەستراوە، گەر دەستمان بکرێتەوە خۆمان دەزانین کە چی بە کورد دەکەین ” تا ئەمڕۆش ئەمەیە نێتی گڵاوی سونەی عەرەب .. ئەوەی بەسەریان هێناین بە کەمی دەزانن .. ئایا جارێکی تر ئێمەی کورد لەگەڵ هەڵگرانی ئەم ئایدۆلۆژییە رەگەزپەرستت و بۆگەنەدا، دەتوانێن لەگەڵ سونەی عەرەبدا بچێتە ژێر رەشماڵێ ، ەوە .. بە ناوی حکومەتی عێراقی یەکگرتووەوە . ؟. دەتوانین ئەوە قبووڵ بکەین کە بە کەمان دەزانن و ، وەکو هاوڵاتی پلە سێ لە کورد دەڕوانن . ؟\nلە دوای کورد گەورەترین نەیاری سونەی عەرەب شیعەکان بوون .. رێوڕەسم و یادە ئاینییەکانیان لێ قەدەغەکردبوون .. بە ناوی نۆکەری بۆ ئێرانن تاوانی ناپاکییان دەدانە پاڵیان .. ئەم پریشکە ئێمەی کوردیشی گرتەوە ، نزیکەی ملیۆنێک برا کوردە فەیلییەکانمان ، چ وەکو کورد چ وەکو شیعە قوربانییەکی زۆریان دان ، دە هەزار لاوی فەیلی لە لایەن بەعسییەکانەوە بێ سەروشوێن کران .. ملیۆنێک کوردی فەیلییان بەسەر رووتی و بە پێی پەتی دەربەدەری ئیرانیان کردن .. لە دیوی ئێرانیشد بەوە تاوانبار دەکران کە ئێوە عێراقین ، فەیلییەکان لە نێوان عێراق و ئێراندا تۆپ تۆپێنیان پێدەکردن ، ئەمانە هەموویان بیانوو بوون، راستییەکەی ئەوەیە ، کە برا فەیلییەکانمان بەشێکی رەسەن و دڵسۆزن لە گەلی کوردمان ، کوردستان پەروەری ناسراون ، ئامادەنەبوون کە چۆک بۆ بەعسی رەگەزپەرست دادەن .. ئەوە تاوانانەی کە بەعسییەکان لە کوردیان کرد .. بەو رادەیە لە شیعە عەرەبەکانیان نەکرد …. لە راستیشدا ململانێ و رق و دوژمنایەتی شیعە و سونە شتێکی تازە نییە، بەڵکو بۆ زیاتر لە ( 1400 ) ساڵ بەر لە ئێستا دەگەڕێتەوە .. شەڕ و ناکۆکی و ناحەزی ئەوان ، ناکۆکییەکی تایفی و مەزهەبیە و لەسەر خەلافەت و دەسەڵات هەڵگیرسا .. کە تا ئەمڕۆش ئەو ئاگرە نێوانیان نەکوژاوەتەوە و ، تا ئەمڕۆش وەکو نەیاری سەرسەخت لە یەکتری دەڕوانن ، لەسەر ناوی( عومەر ) و ( عەلی ) یەکتری دەکوژن .. ئەم دوو پێکهاتە کە نەتوان ئەو هەموو رق و کینەیەیان لەیاد بکەن و لاپەڕەیەکی نوێ هەڵبدەنەوە .. نەتوانن یەکتری قبووڵ بکەن .. ئایایە بە ئەقڵەوە دەچێت کە سونە و شیعە بچنە ژێر رەشماڵی بە ناو عێراقی یەکگرتووەوە . ؟\nلە ئەمڕۆش هەندێ وڵاتی عەرەبی و ناوچەیی خۆیان بە پاڵپشت و بە دەم راستی سونەکان دەزانن هانیان دەدەن و پشتگیریان لێدەکەن و ، بە پارە و بە چەک یارمەتییان دەدەن ، یارمەتی لۆجستییان دەدەن .. سونەی عەرب تا ئەمڕۆش بەو خەیاڵەوە دەژین کە دووبارە باڵادەست بن و ببنەوە بە ئاغا و ، حوکمی عێراق و کوردستان بگرنەوە دەست و .. دووبارە بەسەرکوتی کورد و شیعە بکەن .. بێگومان هەرگیز ئەم نیازە گڵاوەیان دووبارە نابێتەوە .\nشیعەکانیش کە ئەمڕۆ لە عێراقدا باڵادەستن و ، دەسەڵات و بڕیاردانیان قورخکردوون و ، سوپای عێراقیش بۆتە سوپایەکی شیعە و .. چەندین گروپیش بە ناوی ( الحشد الشعبي ) راستر وایە کە بە ( الحشد الشیعي ) ناویان بەرێن .. کە هەریەکە و سەر بە حیزب و لایەنێکن .. خۆیان لە سەرەوەی یاسا و دەسەڵاتەوە دەزانن .. خەڵکی دەکوژن .. خەڵکی دەڕفێنن .. تاڵانی دەکەن .. دەسووتێنن .. مزگەوتی سونەکان دەتەقێننەوە .. رێ لە گەڕانەوەی ئاورە سونەکان دەگرن .. کەس ناتوانێت لێیان بپێچێتەوە و سزای یاساییان بدەن .. بۆیە سونەکان لە ئازادکردنی شار و شارۆچکە و گوندەکانیاندا .. بەشداریکردن و دەستێوەردانی ( میلیشیا چەکدارانی حەشدی شەعبی ) رەتدەکەنەوە ، کە لە پرۆسەی رزگارکردنی ناوچەکانیان بەشداری بکەن .. چونکە نیگەرانن و گۆمانیان لە نییەت و تۆڵەسەندنەوە و کردەوەکانیان هەیە .\nبەڵام کێشەی ئێمەی کورد ، کێشەیەکی نەتەوایەتی و نیشتمانییە .. کێشەی داگیڕکردنی بەشێکە لە خاکی باشووری کوردستان .. کێشەی مافە زەوتکراوەکانی کوردە .. کێشەی پەراوێزکردنی کوردە لە ناوەندی بڕیاردان .. کێشەی جێبەجێنەکردنی بەندەکانی دەستووری عێراقە .. کێشەی پەشیمان بوونەوەیەی حکومەتی عێراقە لە جێبەجێکردنی ماددەی ( 140 ) و ، رێگریکردنە لە گەڕانەوەی کەرکوک و خانەقین و ناوچە داگیرکراوەکانی ترمان بۆ سەر کوردستان .. کێشەی هاوبەشییەکی راستەقینەیە لە حکومەت و لە دەسەڵات و لە بڕیارە چارەنووسازەکان دا .. کێشەی تاکڕەو و قورخکردنی دەسەڵات و پۆست و پلە و پایەیە لە لایەن شیعەوە .. کێشەی نەدانی مووچەی پێشمەرگە و نەدانی چەکە بە کورد .. کێشەی بڕینی مووچە و نانی خەڵکی کوردستانە .. کێشەی رێنەکەوتنە لەسەر یاسای نەوت و گاز .. کێشەی درێژەدانە بە بەعەرەبکردنی کەرکوک .. ئێمەی کورد کێشەی ئایینی و مەزهەبی و تایفەگەری و دەمارگیری و دوژمنائەتیمان لەگەڵ هیچ لایەنێکدا نییە و، خاک و مافی کەسیشمان زەوت نەکردووە .\nبە نەبوونی ئازادی و دیموکراتی و یەکسانی و دادپەروەری و سەروەری یاسا لە عێراقدا .. ئەوە مەحاڵە کە ئەم سێ پێکهاتەیە ( کورد ، سونەی عەرەب ، شیعە ) لە ژێر رەشماڵێکدا بمێننەوە ، یا بەزەبەر و زۆرداری پێکەوە بژین بە سەریاندا پسەپێنرێت .. ئەمە و دەوڵەتانی ناوچەییش رۆڵێکی نێگەتیڤیان لە دەستێوەردان و لە تێکدانی باردۆخی ئەمڕۆی عێراقدا هەیە .. چونکە درێژەکێشانی شەڕ و ئاژاوە و ناکۆکی لە بەرژەوەندی ئەواندایە .. حەز بە رێکەوتن و بە ئاشتی و بە ئارامی و بە نزیکبوونەوە لە نێوان ئەم سێ پێکهاتەیە ناکەن .. بۆیە کێشە و ناکۆکییەکانی نێوان ئەم پێکهاتانە رۆژ لە دوای رۆژ قووڵتر دەبنەوە .. تا زیاتریش درێژە بکێشن هێندەی تر کێشە و ناکۆکییەکانیان گەورەتر دەبن و ، ناتوانن بە ئاشتی و ئاسوودەیی بژین .. دوژمنایەتی و رقەبەرایەتی و شەڕیش چارەسەر نییە ، بەڵکو هێندەی تر رقەکان گەورە دەکەنەوە و ، شتی خراپتریان لێدەکەوێتەوە .. بۆیە پێویستە لۆژیکی ئەقڵ بە کاربهێنن و، هەریەکە رێز لە یەکتری بگرن و ، بیر لە داهاتوو بکەنەوە و، کۆتایی بەم گۆبەن و ئاژاوەی نێوانین بهێنین .. هەریەکەمان لەسەر خاکی خۆماندا ، بە ئازادی و بە ئاشتی و بە ئاسوودەیی بژین .. لە جیاتی ئەوە کە دوژمنی یەکتری بین ، باشتر وایە کە سێ هاوسێی باشی یەکتربین .. بڕیارێکی وەهاش لە بەرژەوەندیی هەموو لایەکدایە و رێگرە لە درێژەدان بە ناکۆکی و ململانێی بێ ئەنجام .. کە زەرەرمەندن بۆ هەموو لایەک .\nکەواتە باشترین و تەنها چارەسەر دابەشکردنی عێراقە بۆ سێ دەوڵەتی سەربەخۆ ( کوردستان ) و ( شیعستان) و ( سونستان ) .. ئێمە هەر ئەم ناوەمان هەیە ( کوردستان ) ، ئەوانیش خۆیان چی ناوێکیان پێخۆشە خۆیان دەزانن .. بیرۆکەی دابەشکردنی عێراقیش بۆ سێ دەوڵەتی سەربەخۆ بیرۆکەیەکی تازە نییە .. ( جۆن بایدن ) سیناتۆر لە کۆنگریسی ئەمریکی لە ساڵی ( 2006 ) دا ، پێشنیارێ دابەشکردنی عێراقی کرد بۆ سێ هەرێمی سەربەخۆ .. لەسەر شێوازی رێکەوتننامەی ( داینون بۆ ئاشتی ) لە بۆسنە و هێرسک ، کە لە ساڵی ( 1995 ) دا ، لە سەری رێکەوتن و جێبەجێکرا .. پێشنیارەکەی جۆن بایدن ئەوە بوو ، بۆ ئاشتی و سەقامگیری ، چارەسەر ئەوەیە کە عێراق بکرێت بە سێ هەرێمی سەربەخۆوە .. بەڵام لەوکاتەدا پێشنیارەکەی دەنگی زۆرینەی بە دەست نەهێنا ، یەکەکێک لەوانەی کە لەگەڵ ئەم پێشنیارەدا نەبوو .. سیناتۆر باراک ئۆباما بوو .. ئیستاش ئۆباما کە سەرۆکی وڵاتە یەکگرتووەکانی ئەمریکایە و ، لە کۆتایی ئەمساڵدا کۆتایی بە سەرۆکایەتی دێت لەگەڵ ئەم پێشنیارەدا نییە .. بەڵام ( جۆن بایدن ) کە لە ئێستادا جێگری سەرۆک کۆماری وڵاتە یەکگرتووەکانی ئەمریکایە .. لە چەندین بۆنەدا دووبارە جەختی لەسەر پێشنیارەکەی کرد ( پرۆژەی دابەشکردنی عێراق ) بە باشترین چارەسەری دەزانێت بۆ ئەوەی لە عێراقدا ئاشتی و سەقامگیری بەرقەراربێت و .. کۆتایی بە شەڕ و ئاژاوە بێت .\n( جۆش ئێرنست ) وتەبێژی فەرمی رۆژنامەوانی ( کۆشکی سپی ) لە ئەمریکا ، دەربارەی بەرگی یەکەمی گۆڤاری ( تایم ) ی نزیک لە حکومەتی ئەمریکی ، کە لە ژێر ناونیشانی ( کۆتـایی عـێراق) دایە ، دەڵێ : چـەمکی دابەشکردن زۆر روون نییە .. ئەمە چەمکـێکی تازەیە .. بەڵام مەترسی سەپانـدنی چارەسەری دەرکی لەسەر عێراق مەترسیدارە ” ناونیشانەکەی گۆڤاری تایم ، لە کتێبەکەی ( پیتەر گالیبرس ) بە ناوی ( کۆتایی عێراق ) ـەوە وەرگیراوە .. جۆش ئێرنست دەشڵێ : ئۆباما وای پێ باشە کە سەرکردە سیاسییەکانی عێراق چارەسەرێکی سیاسی دابنێن ” لە راستیشدا دەوڵەتێک نەماوە بە ناوی عێراقەوە ، عێراق شکۆی نەماوە و لەسەر زەویدا لە رووی سیاسییەوە عێراق بووە بە سێ بە شەوە ( کورد ، شیعە ، سونە ) .. ئەوە مەحاڵە جارێکی تر ئەم سێ پێکهاتەیە لە ژێر رەشماڵێکدا بە ناوی عێراقەوە بچنە ژێر رکێفی یەکتری .. گەرچی لە ئەمڕۆدا تا رادەیەک بەرژەوەندییەکی لاوازی ئابووری و سیاسی ، بە یەکجاری لێکی نەترازاندوون .. بەڵام رۆژ لە دوای رۆژ کێشەکانی نێوانیان ، کێشەی زیاتریان لێدەکەوێتەوە .\nمافێکی یاسایی و ئاشتییانە و شارستانییە کە ریفراندۆم بە سەرپەرشتی نەتەوە یەکرتووەکان لە باشووری کوردستاندا ئەنجام بدرێت و ، رێز لە ئەنجامەکەی بگیرێت و قبووڵ بکرێت .. مافێکی رەوای خۆمانیشە کە بڕیار لە چارەنووسی خۆمان بدەین ( دەوڵەتی کوردستان ) رابگەیەنین ، مافی چارەی خۆنووسین، مافێکی رەوای هەر گەڵێکی نیشتمان داگیرکراو و ماف زەوتکراوە، کۆمەڵەی نەتەوە یەگرتووەکان لە چەند بڕیارێکی تێکڕاییدا ، ئەم مافەی بە رەوا و بە یاسایی کردووە ، بە مافی هەر گەلێکی ستەملێکراو دەزانێت .. کورد وتەنی بۆ ( لە گەلانی تر عادەت بێت و .. لە ئێمەی کورد عێبرەت بێێت ) .\nبەڵام پێویستە ئەوەش بڵێین : کە پرسی ریفراندۆم و بڕیاردان لە مافی چارەی خۆنووسین ، بڕیارێکی نەتەوەیی چارەنووسازی گەلی کوردمانە .. پێویستە هەموو پارت و لایەنە کوردستانییەکان ، هاوڕا و هاودەنگ و هاوهەڵویست بن لەم بڕیارە گرنگ و چارەنووسازەدا .. پێشبینی هەموو گریمانەکان و ئەگەرەکانیش بکەین .. پێشبینی هەموو ئەو تەگەرانەش بکەین ، کە دێنە رێمان .. بڕیارێکی ئاسان نییە و پێویستە کاردانەوەی دەوڵەتە ناوچەییەکانیش لەبەرچاو بگرین .. ئەگەر ئیرادەیەکی تەوامان هەبێت و هەموو لایەنە کوردییان کۆک و هاوڕا و یەکدەنگ بن ، سەرکەوتن بۆ گەلەکەمان دەبێت .. بۆیە پێویستە ئەم هەلە زێرینە لە دەست نەدەین .. بە بەشداربوونی هەموو پارتە کوردستانییەکان ، کەسایەتییە دڵسۆز و و سیاسییە بە ئەزموونەکانمان و ، شارەزایانی بواری یاسا نێودەوڵەتییەکان ، لە کۆنفرانسێکی نەتەوەیی فراوندا ، بە راشکاوی باس لە هەنگاوەکان و لە ئالییەتی جێبەجێکردنی مافی چارەی خۆنووسین بکەین .. بۆ ئەوەی هەموو لایەنەکان ، بەپێی قەوارەی خۆیان بەرپرسێتی لە هێنانەتی ئەم هیوا پیرۆزەی گەلەکەماندا بگرێتە ئەستۆ .. بێگومان سەرکەوتنمان لە یەکدەنگی و یەکڕیزی و یەکهەڵوێستی و یەکوتاری دایە .\nپێویستە ( ریفراندۆم ) کەرکوک و خانەقین و هەموو ناوچە دابڕاوەکانی تری باشووری کوردستان بگرێتەوە ، ئەگینا بەبێ کەرکوک وخانەقین و ئەو ناوچانەی تر ، راپرسییەکی پووک و بێ ئاکامە و .. دانانە بە دابڕانی ئەو ناوچانەمان لە باشووری کوردستان .. بۆیە نابێ دووبارە بکەوینە هەڵەیەکی مێژووییەوە .. کە راستکردنەوە مەحاڵ دەبێت .. پێویستە نەخشەڕێگایەکی ستراتیژی و تۆکمەمان هەبێت .. بە ووردی و بە قووڵی بیربکەینەوە و ، بە وریاییەوە هەنگاوبنێین .. ژیرانە و بوێرانەش بین لە بڕیاردان لە پرسە نەتەوایەتییە چارەنووسازەکانمان .. با بە خۆماندا بچینەوە و، پەند و وانە لە هۆکارەکانی شکستی و نەهامەتییەکانی گەلەکەمان وەربگرین و ، چیتر دووبارەیان نەکەینەوە .. با هەموو ناکۆکییەکانمان و بەرژەوەندی و دەسکەوتە تایبەتییەکانمان بە لاوە بنێن .. تەنیا وهەر تەنیا بەرژەوەندی باڵای کورد و کوردستان لەبەچاوبگرین .. با شەرمەزار نەبین و ، نەوەکانی داهاتوومان نەفرەتمان لێنەکەن و .. با بە خۆپەرست و بەرژەوەندیپەرست و دۆڕاو نتاوانبارامان نەکەن .\nدەمەوێت ئەوەش بڵێم : من سەر بە هیچ لایەنێکی حیزبی نیم .. بەڵام وەکو رۆشنبیرێکی کورد و ، کورد و کوردستان پەروەرێکی تا سەر ئێسقان ، لە کێشە چارەنووسازەکانی گەلەکەماندا ، کە بە شانازییەوە دەڵێم : کە منیش رۆڵەیەکی ئەو گەلەم .. خۆم دوورە پەرێز و بێلایەن ناگرم و بێدەنگ نابم و بە راشکاوی گوزارشتم لە را و بۆچوونەکانم کردوون و دەیکەم .. ئەمەش ئەرکێکی سەرەکی و پێویستی هەموو رۆشنبیران و نووسەران و دڵسۆزانی گەلەکەمانە ، چونکە رۆشنبیران رۆڵێکی گرنگ و کاریگەریان هەیە .. بەشێکی گرنگی بەرپرسێتی لە ئەستۆی رۆشنبیران و نووسەران و هونەرمەندان و، هەر دڵسۆزێکی کورد و کوردستان دایە .. پێویستە بێدەنگ نەبن و هەڵوێستیان هەبێت و، بە راشکاوی و راستگۆییەوە گوزارشت لە را و لە بۆچوونەکانی خۆیان بکەن .


3/8/2020 - 12:52\nسەر لە بەیانی دوێنێ و بەفەرمانی راکان ئەلجبوری پارێزگاری بەزۆر سەپێندراوی کەرکوک،عەرەبی ھاوردە لە ھوزی "ئەلزوبید" ھێرشیان کردە سەر گوندەکانی حەفتەغار وگوڵی تەپوو و سەنگور و تەپە سەوز لە سنوری شارۆکەی داقوق لە باشووری کەرکوک و شارۆچکەی دووز خوماتووی سەر بە پارێزگای سەڵاحەدین .\nمه‌به‌ستی هێرشه‌كه‌ش ئه‌وه‌بوو كه بە نیازبوون گوندەکان داگیر بکەن، بەڵام لە لایەن دانیشتووانی گوندەکانەوە وەڵاَم درانەوە وئاڵوزی لە نیوان دانشتووانی گوندەکان وعەرەبه ھاوردەكان دروستبوو و پۆلیسی فیدراڵیش گیشتە ناوچەکە و بە تەقەکردن بڵاَوه‌ی بە ئاڵوزیەکە ھێنا و عه‌رەبه هاورده‌كانیشی ئاگادار کرده‌وە کەوا بچن سەردانی ژوری ئوپه‌راسیۆنی کەرکوک بکەن و نووسراوی رەزامەندی بھێنن، دواتر رێگەیان پێ دەدەن کە لەو ناوچانە جێگر بن.\nبۆ ڕووماڵكردنی ئه‌م بابه‌ته‌ش چەند رۆژنامەنووسیکی کورد چوونه‌ته ناوچەکە بەڵام لە لایەن پۆلیسی فیدراڵەوە دەستگیر کراون و كامێراكانیان شكێنراوه.\nبەپێ زانیاریەکانی کوردستان تیڤی، عەرەبه ھاوردەكان، لە کاتی رژێمی بەعس زەوی و موڵکی کوردیان لە کەرکوک ودەروبەری داگیرکردبوو و هه‌روه‌ها بۆ چەندین ساڵ مافی کورد وجوتیارانی کوردیان خواردوه ، لە دوای ساڵی ٢٠٠٣ و پرۆسه‌ی ئازادی عێراق بەپێ مادەی ١٤٠ قەربوو کرانەوە وگەرانەوە بۆ ناوەراست و باشووری عێراق.\nدوای خیانەتی ١٦ی ئەکتوبەرو نەمانی ھێزی پیشمەرگەی کوردستان لە ناوچەکە دووبارە گەرانەوە بۆ داگیر کردنی زەوەی وزاریی کورد و بەتایبەت لە رۆژئاوای کەرکوک لە شارەدیی ژەرگەران وگوندی بەڵکانە وگوندەکانی شارۆچەکەی دووبز وھاوکات لە شارۆچکەی داقوق وگوندەکانی حەفتەغار بە ھۆی دووبارە تەعریب کردنه‌وه بەشێك لە خەڵکی گوندە کوردیەکان لە دەروبەری کەرکوک گوندەکانیان چۆڵ دەکەن لە ترسی ھەرشەی کوشتنی عەرەبی ھاوردە چونکە ئەو ھێزانه‌ی كه لە دوای ١٦ی ئەکتوبەره‌وه لە کەرکوکن پاڵپشتی عەرەبی ھاوردە دەکەن بەھێز، ھەڕه‌شە لە ماڵە کوردەکان دەکەن.\nھاوکات لە ناو شاری کەرکوکیش تەعریب بە فەرمانی راکان ئەلجبوری بەرفراوانە وبەپێ ئەو ئامارانەی دەستی کوردستان تیڤی كه‌وتووه لە سەرچاوە ئەمنیە تایبەتەکان زیاتر لە ٢٠ ھەزار خێزانی عەرەبی ھاوردە لە ماوەی ئەم سێ ساڵە داگیرکردنی کەرکوک ھاتونتە ناو کەرکوک وحەوت گەرەکی نوێ لە ناو شاری کەرکوک دروست کراوە وتەعریب کردن بەردەوامە تەنانەت لە سەرجەم فەرمانگاکانی کەرکوک دەسەڵات بە عەرەب دراوە وراکان ئەلجبوری لە فەرمانگاکانی کەرکوک پۆستەکان لە کورد وردەگرێتەوە بە خزمه نزیكه‌كانی دەدات لە ھۆزی ئەلجبور.


گۆڕان و یەكیتی نیشتیمانی كوردستان كۆدەبنەوە\n30 June 2020 17:07\nپەیامی کورد ... سبەی بزوتنەوەی گۆڕان و یەكیتی نیشتیمانی كوردستان كۆدەبنەوە.\nدلێر عەبدۆلخالق رێكخەری ژووری رۆژنامەوانی بزووتنەوەی گۆڕان، لەوبارەیەوە و لە لێدوانێكی رۆژنامەوانیدا، رایگەیاند: بڕیارە سەعات ١١:٠٠ی پێشنیوەڕۆی رۆژی چوارشەمە ٠١/٠٧/٢٠٢٠ وەفدێكی باڵای یەكێتی نیشتمانی كوردستان بەسەرۆكایەتی لاهوور شێخ جەنگی هاوسەرۆك و ژمارەیەك لە ئەندامانی مەكتەبی سیاسی، سەردانی مەكۆی سەرەكی بزووتنەوەی گۆڕان بكەن و، لەگەڵ عومەر سەید عەلی رێكخەری گشتی و ژمارەیەك لە ئەندامانی خانەی راپەڕاندن كۆببنەوە.\nئاماژە بەوەش دەكات كە پرسی ژیان و گوزەرانی هاووڵاتیان و مووچەخۆران، پەیوەندییەكانی هەردوولا، باشتركردنی پەیوەندی سیاسی نێوان لایەنەكان، چاكسازی و گۆڕانکارییەكانی بەردەم هەرێم و رێككەوتنی حكوومەتی خوجێی سلێمانی بابەتی گفتوگۆ دەبن.\nپێشتریش بزووتنەوەی گۆڕان لەگەڵ یەكگرتووی ئیسلامی و كۆمەڵی ئیسلامی و پارتی دیموكراتی كوردستان كۆبووەوە و تیایدا پڕۆسەی چاكسازی و دۆزینەوەی ڕێکار و چارەسەرییەک بۆ ئەو قەیرانانەی روویان لە هەرێمی كوردستان كردووە، لەوانە بژێوی ژیانی هاووڵاتیان، تەوەری سەرەكی كۆبوونەوەكان بوون.


ئێستا کردەوەکانی سروشتی دنیایی مرۆڤ ڕوونن، ئەوانیش: داوێنپیسی، گڵاوی، بەڕەڵایی، بتپەرستی، جادووگەری، دوژمنایەتی، یاخیبوون، دڵپیسی، تووڕەبوون، خۆپەرستی، دووبەرەکی، ناکۆکی، چاوپیسی، سەرخۆشی، ڕابواردن، شتی دیکەی وەک ئەمانە، ئاگادارتان دەکەمەوە، وەک پێشتر ئاگادارم کردوونەتەوە: ئەوانەی ئەو کارانە دەکەن نابنە میراتگری شانشینی خودا.\nبەڵام بەروبوومی ڕۆحی پیرۆز ئەمەیە: خۆشەویستی، خۆشی، ئاشتی، ئارامگرتن، نیانی، چاکە، دڵسۆزی، دڵنەرمی و بەسەرخۆدا زاڵبوون. شەریعەت نییە لە دژی ئەمانە بێت. بەڵام ئەوانەی هی عیسای مەسیحن سروشتی دنیاییان لەگەڵ حەز و ئارەزووەکانیان لە خاچ داوە. ئەگەر بە ڕۆحی پیرۆز بژین، با هەنگاوەکانی ڕۆحەکەش بپارێزین. با لەخۆبایی نەبین، یەکتری تووڕە نەکەین، لەگەڵ یەکتری چاوپیس نەبین.


چی بەسەر لێبڕینی مووچەدا دێت؟\n16/06/2021 ژمارەی بینراو 264\nمەسرور بارزانی، سەرۆكی حكومەتی هەرێمی كوردستان لە هەژماری خۆی لە تۆڕی كۆمەڵایەتی تویتەر رایگەیاند:" ئەمڕۆ لەگەڵ سەرۆك وەزیران، مستەفا كازمی گفتوگۆمان دەربارەی پابەندبوونی هاوبەشمان بۆ راستەڕێكردنی پەیوەندییەكانی نێوان هەولێر و بەغدا كرد."\nهەروەها نووسیویەتی:" خۆشحاڵم رایبگەیەنم، كە گەیشتووینەتە رێكەوتنێك كە بەشە بودجەی هەرێمی كوردستان بگەڕێندرێتەوە، ئەمەش لە مانگی یەكی ئەمساڵەوە حیساب دەكرێت بە (أپر رجعی)."\nپێشتریش لاهور شێخ جەنگی، هاوسەرۆكی یەكێتی نیشتمانی كوردستان رایگەیاندبوو:" بەم نزیكانە دەرەنجامە باشەكانی رێككەوتنی نێوان ھەرێم و بەغداد دەردەكەوێت وتیشی، بۆ ئەم مانگە فەرمانبەران و مووچەخۆرانی ھەرێم مژدەی خۆش دەبیستن، ئەگەر نەبێت مانگی داهاتوو."\nلەلایەن خۆشییەوە، خالید شوانی، وەزیری هەرێم بۆ كاروباری دانوستان لەگەڵ بەغدا رایگەیاندوە:" خۆشحاڵ بووین دوای رێكەوتن لەسەر یاسای بودجە وپاش هەوڵ و گفتوگۆكانی تیمی دانوسانی حكومەتی هەرێم بە سەرۆكایەتی كاك قوباد تاڵەبانی لەپێناو جێبەجێكردنی بڕگەكانی یاساكە ، وهەنگاونانی عەمەلی حكومەتی هەرێمی كوردستان بۆ جێبەجێكردنی پابەندبونە یاساییەكانی ، ئەنجومەنی وەزیران بڕیاریدا مانگانە بڕی 200 ملیار دینار بۆ هەرێمی كوردستان بنێرێت لە 1-1-2021 هەژمار بكرێت."\nبەگوێرەی بڕیارەكەی ئەنجوومەنی وەزیرانی عیراق بێت، وەزارەتی دارایی حكومەتی فیدراڵ، مانگانە بڕی (200 ملیار) دینار بۆ پێدانی مووچەی فەرمانبەرانی هەرێمی كوردستان خەرج دەكات، ئەمەش دوای تەواوبوونی وردبینیكردنی داتاكانی تایبەت بە داهاتی نانەوتی لەلایەن دیوانی چاودێریی دارایی فیدراڵی بە هەماهەنگی لەگەڵ دیوانی چاودێریی دارایی هەرێمی كوردستان.\nوەك لەبڕیارەكەدا هاتووە: "ئەو بڕە پارەیە لە 1/1/2021ەوە خەرجدەكرێت" واتا بەغداد بۆ شەش مانگی رابردوو (ترلیۆنێك و 200 ملیار) دینار وەك مووچەی فەرمانبەرانی هەرێمی كوردستان خەرج دەكات.\nبەشێر حەداد، جێگری دووەمی سەرۆكی ئەنجوومەنی نوێنەرانی عیراق لەبارەی بڕیارەكەوە ئاماژەی بەوەكردووە:"پێش كۆتایی ئەم مانگە ئەگەری بەهێز ئەوەیە ئەو پارەیە بگات، رەنگە ئەو پارەیە بەسەر یەكەوە نەیەت، رەنگە بە دوو قۆناغ یان سێ قۆناغ بێت، ئەوی دیكەش تا كۆتایی ئەمساڵ، مانگی 200 ملیار دینار دێت."\nبەپێی ماددەی 11ـی یاسای بودجەی فیدراڵیی ساڵی 2021، دەبێت هەرێمی كوردستان رۆژانە 460 هەزار بەرمیل نەوتی خاو لە كێڵگەكانی خۆی بەرهەمبهێنێت، دوای گلدانەوەی تێچووی دەرهێنان، گواستنەوە و بڕی پێویست بۆ بەكارهێنانی نێوخۆ، دەبێت حكومەتی هەرێمی كوردستان رۆژانە داهاتی 250 هەزار بەرمیلی ئەو نەوتە بە نرخی كۆمپانیای سۆمۆ رادەستی حكومەتی عێراق بكات، هاوكات دەبێت هەرێمی كوردستان 50%ـی داهاتی نانەوتیی خۆی رادەستی بەغدا بكات، ئەوكات حكومەتی عێراق بەشە بودجەی بۆ دەنێرێت، كە پێشبینی دەكرێت تێكڕا بگاتە زیاتر لە 10 تریلیۆن دینار.\nبەگوێرەی خەمڵاندنەكان، بەرەوانەكردنی (200) ملیار دینار بەشێوەی مانگانە بۆ هەرێمی كوردستان، كۆی گشتی داهاتی مانگانەی هەرێم دەگاتە (ترلیۆنێك و 25 ملیار دینار) بەم شێوەیە( 200ملیار دینار لەبەغداوە رەوانە دەكرێت، 450 ملیار دیناری داهاتی نەوت،350 ملیار دینار داهاتی ناوخۆ،25 ملیار تەمویلی هاوپەیمانان).\nكۆی گشتی مووچەی مووچەخۆرانی هەرێم بەبێ لێبڕین مانگانە (894 ملیار) دینارە، ئەگەر بەراوردی نێوان كۆی گشتی ئەو داهاتەو مووچە بكرێت، ئەوا مانگانە زیاتر لە(130 ملیار) دیناریش زیاد دەبێت و دەتوانرێت بەبێ گرفت مووچە بەبێ لێبڕین دابەش بكرێت.\nبەگوێرەی شیكاریەكی تر، لەچەند مانگی رابردوودا حكومەتی هەرێمی كوردستان بۆ دابەشكردنی مووچە بەلێبڕینی ریژەی 21%، پێویستی بە (706) ملیار دینار بووە، لەكاتێكدا بۆ دابەشكردنی مووچە بەتەواوەتی پێویستی بە (894) ملیار دینار دەبێت، ئەگەر بێتو ئەو (200) ملیارەی بەغدا بخرێتە سەر (706) ملیار دینارەكەی مووچە، ئەوا كۆی گشتی دەكاتە (906) ملیار دینار كە لەو حاڵەتەشدا 12 ملیار دینار زیادە دەبێت.\nلە هەرێمی كوردستاندا 1 ملیۆن و 251 هەزار و 451 مووچە خۆر هەن، كە 751 هەزار و 805 كەسیان فەرمانبەری سەربازی و شارستانین؛ 242 هەزار و 269 كەسیان خانەنشینن.\nئەو ژمارانە ئاشكرای دەكەن، حكومەتی هەرێمی كوردستان دەتوانێت بۆ لەمەودوا مووچەی مووچەخۆران دابەشبكات بەبێ هیچ لێبڕینێك و كۆتایی بەو میكانیزمە بهێنێت.


وەزارەتی تەندروستی: لەسەدا 70ی دەرمانەكان نرخیان یەكخراوە\nوەزارەتی تەندروستی حكومەتی هەرێم رایگەیاند كە پلانی رێكخستنەوە و یەكخستی نرخی دەرمان بەردەوامە و تا ئێستا لەسەدا 70ی دەرمانەكان نرخیان یەكخراوە. جەختیش دەكاتەوە كە جێبه‌جێكردنی نرخه‌كان، ناچارییه بۆ هه‌مو ده‌رمانخانه و كۆگا و كۆمپانیایه‌ك.\nوەزارەتی تەندروستی حكومەتی هەرێم لە راگەیەندراوێكدا جەختی لەوە كردۆتەوە كە پلانی رێكخستنه‌وه و یه‌كخستنه‌وه‌ی نرخی ده‌رمان "سه‌ركه‌وتوانه” به‌رده‌وامه و زیاتر له ساڵێكه له‌ڕێگه‌ی لێژنه‌یه‌كی پسپۆڕ و شاره‌زا له‌بواری دانانی نرخی ده‌رمان، پلانی یه‌كخستن و رێكخستنه‌وه‌ی نرخی ده‌رمان به‌پڕۆسه‌یه‌كی زانستی و به‌سود وه‌رگرتن له ئه‌زمونی وڵاتانی تر جێبەجێكراوە.\nئاماژەی بەوەشداوە كە تائێستا لەسەدا 70ی ده‌رمانه‌كان نرخیان یه‌كخراوه كه نزیكه‌ی 5 هەزار جۆر ده‌رمان ده‌بێت و ئێستاش پڕۆسه‌كه به‌رده‌وامه تاوه‌كو هه‌مو ده‌رمانه‌كان كه له‌هه‌رێمی كوردستان هه‌ن له‌خۆ ده‌گرێت.\nوەزارەتەكە ئەوەشی خستۆتەڕو كە نرخدانانه‌كه به‌پێی پلانی دیاریكراو، چوار گروپ ده‌گرێته‌وه گرۆپێكیان لەسەدا سەد نرخیان كه‌مبۆته‌وه، دو گروپیان زیاتر له لەسەدا پەنجا و كه‌متر لەو رێژەیە نرخیان دابه‌زیوه و گروپێكەی دیكە نرخه‌كانیان وه‌ك خۆیانن.\nوەزارەتی تەندروستی جەختیشی كردۆتەوە كە جێبه‌جێكردنی نرخه‌كان، ناچارییه بۆ هه‌مو ده‌رمانخانه و كۆگا و كۆمپانیایه‌ك و هه‌ر یه‌كه‌یان جێبه‌جێی نه‌كات لێپرسنه‌وه‌ی یاسایی له‌گه‌ڵ ده‌كرێت و ناچار به جێجێ به‌جێكردنی دەكرێت سه‌ڕه‌ڕای سزادانیان.\nلەكۆتاییشدا وتویەتی”ئه‌م پڕۆسه‌یه جگه‌له‌وه‌ی به‌شێكی گرنگه له‌پڕۆگرامی چاودێری و كۆنتڕۆڵی ده‌رمان، به‌رژه‌وه‌ندی هاوڵاتیان و باری دارایی له‌به‌رچاوگیراوه”.


چەند پێشنیارێك بۆ پێشخستنی گەشتوگوزاری كوردستان دەخرێنەڕوو\nهەواڵ / کوردستان :: 05/01/2019 :: 502 جار بینراوە\nپسپۆرێكی بواری گەشتوگوزار ئاشکرایدەکات: راگەیاندن هۆكارێكی گرنگە تا بتوانرێت بەهۆیەوە لەهەموو وەرزێكدا گەشتیار بۆ كوردستان رابكێشرێت.\nشیروان برایم خواز، شارەزا لە جوگرافیای گەشتوگوزاری ژینگەیی بەدواڕۆژی راگەیاند: هەرێمی كوردستان چەندین تایبەتمەندی سروشتی و مرۆیی هەیە كە بەدەگمەن لە وڵاتاندا ئەو تایبەتمەندییە جوگرافیانە بەرچاو دەكەون بەتایبەت لایەنی سروشتی، بۆیە دەكرێت كوردستان ببێتە وڵاتێكی گرنگی گەشتوگوزاری و لەزۆربەی وەرزەكانی ساڵدا دەتوانرێت ئامانجەكانی گەشتیاران دابین بكات.\nوتیشی: "راگەیاندن رۆڵێکی گرنگ و كاریگەر دەگێڕێت لە بەبازاڕكردنی گەشتوگوزار و راكێشانی گەشتیاران لەوانەش ریكلامكردنی دروست و ناساندنی هەرێمی كوردستان لەڕێگای فستیڤاڵ و كردنەوەی پێشانگا و ئاڵوگۆڕی زانیاری لەگەڵ وڵاتە گەشتیارییەكان و هەوڵدان لەڕێگای گروپە هونەرییەكان و پیشاندانی ناوچە گەشتوگوزارییەكان بەشێوەی فیلم".\nپێشتریش نادر روستی، وتەبێژی دەستەی گەشت و گوزاری كوردستان بەدواڕۆژی راگەیاندبوو: بە مەبەستی بەشداریكردن لە ئاهەنگی سەری ساڵ و یاریكردن لەناو بەفر لە ناچە شاخاوییەكان، لەڕۆژانی 25-12-2018 تا 31-12-2018 زیاتر لە 136 هەزار گەشتیار هاتۆتە هەرێمی كوردستان ئەوەش بەراورد بە هەمان كاتی ساڵی رابردوو لە 152% زیادیكردووە، چونكە لەهەمان كاتی ساڵی رابردوو 54 هەزار گەشتیار هاتبوون.


ئەمریکا دەستی هەیە لە بەرز بوونەوەی ڕێژەی هێرشە تیرۆریستییەکان لە عێراق - Mehr News Agency\nAP ١٤٠٠ Ordibehesht ٢٠\nAP ١٤٠٠ Ordibehesht ١٣ ١٤:١٦\nNews Code 37131\nئەمریکا دەستی هەیە لە بەرز بوونەوەی ڕێژەی هێرشە تیرۆریستییەکان لە عێراق\nکارناسێکی پرسی ئەمنیەتی عێراق بە ئاماژە بە بەرز بوونەوەی ڕێژەی هێرشە تیرۆریستییەکان لە شوێنە جیاجیاکانی ئەو وڵاتە، وتی: ئەمریکا لە پشت بەرز بوونەوەی ڕێژەی ئەو هێرشانەیە.\nبە ڕاپۆرتی ئاژانسی هەواڵی مێهر لە بەغدا یەوم، عەلی وائلی کارناسی پرسی ئەمنییەتی عێراق سەبارەت بە ئەو بابەتە ڕایگەیاند: ئەمریکا لە پشت بەرز بوونەوەی ڕێژەی ئەو هێرشانەیە. لە ڕاستیدا، بەرپرسانی ئەمریکا هەوڵیان دا تا لە ڕێگای هێرشە تیرۆریستییەکانی ئەم دواییەوە کە لە عێراق ڕووی دا پەیامگەلێک بگوازێتەوە.\nناوبراو لە درێژەدا وتیشی: لە ڕەوتی هێرشە تیرۆریستییەکانی ئەم دواییە لە تارمیە، کەرکووک، دیالە و ئەنبار، ئەمریکا بەدوای ئەوەوە بوو کە لەسەر گرینگایەتی هەبوونی هێزە بیانییەکان لە عێراق جەخت بکات و گرینگایەتی بوونی ئەو هێزانە لە شەڕی پاگەندەیی دژی تیرۆریزم نیشان بدات.\nئەو کارناسەی پرسە ئەمنییەکان بە ئاماژە بە ئەوەی کە ئەو دەستە هێرشە تیرۆریستیانە هەڕەشەیە بۆ سەر ئاسایش و سەقامگیری پێتەختی عێراق ، وتی: هەوڵ نەدانی سیستەمە ئەمنی و دەوڵەتییەکان لە ناوچە نائەمنەکان، زۆر گوماناوی و ناڕوونە.\nکاردانەوەی هەدەپە بە هێرشی ئیسرائیل بۆ مزگەوتی ئەقسا\nئامادەیی تەواوی جەنگاوەرانی حیزبوڵا پاش هۆشداری سەید حەسەن نەسرۆڵا\nبەرزبوونەوەی ژمارەی شەهیدانی تەقینەوەی کابۆل\nهەدەپە دەبێ بێتە ڕیزی هاوپەیمانیی ئۆپۆزیسیۆنی تورکیا\n14141 کەسی دیکە لە ئێران تووشی کۆرۆنا بوون/مەرگی 386 کەس\nتورکیا ئاوی بە سەر یەک ملیۆن کەس لە کوردستانی سووریا پچڕیوە\nهەناردە کردنی 80 ملیۆن دۆلاری کاڵا لە سنووری مێهرانەوە بۆ عێراق\nسنووری حاجی ئۆمەران تا کۆتایی گوڵان داخراو دەبێت


وتار/ 05/12/2017 111 جار بینراوە\nدوای ئه‌وه‌ی دوێنێ دووشه‌ممه ٤-١٢-٢٠١٧ عه‌لی عه‌بدلڵا ساڵح سه‌رۆكی پێشووی له‌سه‌ر كارلابراوی یه‌مه‌ن له‌شه‌ڕێكی ڕووبه‌ڕوودا له‌گه‌ڵ حوسیه‌كاندا كوژرا، به‌وه‌ش له‌ئاستی ناوخۆیی و ناوچه‌یی و هه‌رێمایه‌تییه‌كان و ته‌نانه‌ت نێوده‌وڵه‌تیش كاردانه‌وه‌ی به‌دوای خۆیدا هێنا و كۆمه‌ڵێك ده‌رهاوێشته‌ی سیاسیی لێكه‌وته‌وه، كه دۆخه‌كه به‌ره‌و شه‌ڕێكی دیكه‌ی ناوچه‌یی وهه‌رێمایه‌تی ڕوو له‌ناوچه‌كه‌دا ده‌بات و ئێران و سعودیه هه‌ریه‌كه‌یان ڕابه‌رایه‌تی شه‌ڕ ده‌كه‌ن و به‌ئاڕاسته‌یه‌ك كار بۆ پێگه‌و نفوزى خۆیان ده‌كه‌ن.\nڕه‌وتی شیعه‌گه‌ریی وه‌ك عه‌قیده، به‌ڵام له‌ناوه‌ڕۆكدا به‌باتڵ ده‌یه‌وێ له‌ڕێگه‌ی به‌كارهێنانی هێزو سوود وه‌رگرتن له‌نائارامی وڵاتانی ئیسلامیی سوننه مه‌زهه‌ب باڵ بكێشێت به‌سه‌ر ناوچه‌كه‌دا ، به‌مه‌ش ترسی له‌بوونی ئه‌مریكا تاڕاده‌یه‌ك نه‌ماوه، به‌لأم ئه‌وه‌ش وه‌ك ئه‌گه‌رێك داده‌نێت له‌هه‌ر كاردانه‌وه‌یه‌كی خێرا له‌لایه‌ن زلهێزانه‌وه.\nئێران ئێستا وه‌ك مارێكی چه‌ند سه‌ره به‌ناوچه‌كه‌دا ده‌گه‌ڕێت و هه‌ركوێی فه‌راغێكی سیاسی و حكومه‌تداری لێ بێت شه‌ڕی كلكلانێی خۆی ده‌باته ئه‌وێ...كه زۆرجار عه‌لمانیبوونی سه‌رۆكه‌كان ده‌كاته بیانوو بۆ به‌هێزبوونی هه‌ژموونی خۆی له‌و وڵاته‌دا.\nهاوكێشه‌ی سیاسیی له‌وڵاتی یه‌مه‌ن به‌هۆی دیكتاتۆربوونی چه‌ند سه‌رۆك وڵاتێكی عامیلی ئه‌ولاو ئه‌ملا سیسته‌می وڵاتی گۆڕی له‌خۆشگوزه‌رانی بۆدیكتاتۆری و سه‌ركوتكردنی خه‌ڵكی چه‌وساوه سه‌ره‌نجام وڵات ڕاده‌ستی بێگانه ده‌كه‌ن و سیاده‌و سه‌روه‌ری له‌ده‌ست ده‌ده‌ن.\nكاری سه‌ره‌كی ئێران له‌بواری سه‌ربازیی و هه‌واڵگریی و سیاسیه‌وه قایمبوونیه‌تی له‌سه‌ر خاكی ئه‌و ناوچانه‌و بازنه‌ی فراوانی به‌سه‌ر ڕۆژهه‌ڵاتی ناوه‌ڕاست ئه‌وه‌ش پاش كشانه‌وه‌ی ئه‌مریكا له‌عێراق ده‌ركه‌وت له‌گه‌ڵ دروستبوونه‌وه‌ی په‌یوه‌ندییه‌كانی له‌گه‌ڵ توركیاو ڕوسیا.\nدوابه‌دوای دروستكردنی گروپی(حوسییه‌كان) له‌وڵاتی یه‌مه‌ن به‌پاڵپشتی لۆجستی ئێران و پاشان دروستكردنی حه‌شدی شه‌عبی له عێراق له‌ژێر فه‌رمانڕه‌وایه‌تی ئێران به‌گشتی وڵاتانی عه‌ره‌بی ئێستا له‌به‌رده‌م تاقیكردنه‌وه‌یه‌كی به‌هێزدان....یان مانه‌وه‌یان به‌دیكتاتۆربوونیان، يانيش وه‌ك ئه‌نتی ئێرانیزم له‌ناوچه‌كه‌دا ده‌توانن خۆیان ڕاگیر بكه‌ن.\nئێستا ئه‌و ئه‌گه‌رانه‌ی له‌به‌رده‌م یه‌مه‌ن-دا ماونه‌ته‌وه دوای كوژرانی الصالح....ده‌كرێت ڕۆڵی به‌رهه‌ڵستكاری بدرێته كێ؟ یاخود كێ ده‌توانێت ئه‌و ئه‌ركه بگرێته ئه‌ستۆ له‌ناوخۆی وڵات و ده‌ستبڕینی ئێران له‌ناوچه‌كه‌دا تاچه‌ند ده‌بێت به‌هاوكێشه‌یه‌كی گشتگیر بۆ ئه‌وه‌ی هه‌ژموونی ئێران به‌تایبه‌ت شیعه‌گه‌ریی كاڵ بكه‌نه‌وه یاخود هه‌ر نه‌هێڵدرێت؟\nئه‌وه‌ش ده‌كرێت لایه‌نه سیاسیه‌كانی یه‌مه‌ن ئه‌گه‌ر ئیڕاده‌یه‌كی سه‌ربه‌خۆییان هه‌بێت ده‌توانن ئه‌و ئه‌ركه بگرنه ده‌ست...یانیش گروپه چه‌كداره جیهادییه‌كان به‌گشتی له‌به‌دیلی ئه‌واندا ده‌خزێنه ناو هاوكێشه‌كه‌وه.


پانێڵی دووەمی کۆنفرانسی ده‌وڵه‌تسازی لە هەولێر | MERI\nپانێلی دووه‌می كۆنفرانس ته‌راخانكرابوو بۆ گفتوگۆكردن له‌سه‌ر “سیستەمی یاسا داڕێژتن: بەدامەزراوەییكردن و بەرزكردنەوەی كواڵیتی”، ئەویش به به‌شداری هه‌ریه‌كه له تاوتوێكاران : ئامانج رەحیم، سكرتێری ئەنجومەنی وەزیران؛ شوان محێدین، سەرۆكی ئەنجومەنی شوورا؛زانا روستایی، ئەندامی پەرلەمانی عیراق. مەولوود باوەموراد؛ وەزیری پێشووی هەرێم بۆ كاروباری پەرلەمان، وە فوئاد ئەحمەد، بەڕێوەبەری سەنتەری توێژینەوەی پەرلەمان.\nمەولوود باوەموراد، وەزیری پێشووی هەرێم بۆ كاروباری پەرلەمان جەختی له‌سه‌ر ئەر‌كه‌كانی وه‌زیری هه‌رێم بۆ كاروباری په‌رله‌مان كرده‌وه‌و چه‌ند پێشنیارێكی خسته‌ڕوو بۆ كاراكردنی ئه‌دای ئه‌و وه‌زاره‌ته. زانا رۆستایی، جه‌ختی له‌سه‌ر گونجان و پێداچوونه‌وه‌ی یاساكان كرده‌وه له‌گه‌ل گه‌شه‌كردنی كۆمه‌ڵگاو پێشهاته جیهانیه‌كان، به تایبه‌تی له‌سه‌ر بنه‌مای گشتگیری یاساكان كه هه‌موو لایه‌ك بگرێته‌وه. شوان محێدین په‌نجه‌ی خسته سه‌ر چه‌ند خالێك و گووتی كه ئه‌نجوومه‌نی شورا ته‌نیا ئه‌و پرۆژه یاسایانه‌ی بۆ دێت كه له حكومه‌ته‌وه‌و بۆی ده‌نێردرێن. ئەوانەش كرچ و كاڵن و زۆربه‌یان كۆپی وڵاتانی ترن، ئه‌مه‌ش له‌به‌ر ئه‌وه‌یه كه ئه‌و كه‌سانه‌ی له‌و شوێنانه كار ده‌كه‌ن شاره‌زایی یاساییان نیه. خاڵێكی تری گرنگ ئه‌وه‌یه كه له كوردستان هیچ پرۆژه یاسایه‌ك هه‌ڵسه‌نگاندنی لێكه‌وته‌ی ته‌شریعی بۆ ناكرێت ( تقیم اثر التشریعی) به‌و واتایه‌ی ئایا ئه‌م پرۆژه یاسایه له واقیعدا قابیلی جێبه‌جێكردنه، یان لێكه‌وته كۆمه‌ڵایه‌تی‌و سیاسی‌و ئابوریه‌كانی چین، وە ئایا حكومه‌ت تێچووی ماددی جێبه‌جێكردنی هه‌ڵده‌گرێت؟ له كوردستان جورێك له زۆروبۆری ته‌شریعی هه‌یه، بێ ئه‌وه‌ی بە قووڵی بیر له جێبه‌جێكردنیا كرابێتەوە، له گه‌ڵ ئه‌وه‌شدا تا ئیستا دامه‌زراوه‌یه‌ك نیه پێداچوونه‌وه‌ی ته‌شریعی بكات. له كۆتای پانێله‌كه‌دا ئاماده‌بووان به چه‌ند سه‌رنج‌و تێبینیه‌ك به‌شدرایان كرد كه ده‌كرێت له‌م چه‌ند خاڵه‌ی خواره‌وه‌دا چریان بكه‌ینه‌وه:\nبوونی بۆشاییكی دستوری كه‌لێنێكی گه‌وره‌ی دروستكردووه به تایبه‌ت له ده‌سه‌ڵاتی یاسادانان‌و دادوه‌ری.\nنه‌بوونی فه‌لسه‌فه‌یێكی سیاسی روون له لایه‌ن سیستمی سیاسی له هه‌رێمی كوردستاندا، بۆ نموونە له لایه‌ك ئاراسته‌ی سیستمی سیاسی ڕوو له بازاری ئازادو لیبرالیزمه له لاییكی تریش زۆربه‌ی یاساكان بونیادێكی سۆشیالستانه‌یان هه‌یه كه ده‌گه‌رێته‌وه بۆ سەردەمی رژێمی به‌عسی پێشوو.


کوردیپێدیا - موچەی پاشەکەوتکراوی فەرمانبەران لای حکومەت گەیشتە 6 ملیار دۆلار\n📊 موچەی پاشەکەوتکراوی فەرمانبەران لای حکومەت گەیشتە 6 ملیار دۆلار | پۆل: ئامار و راپرسی | زمانی بابەت: 🏳 کوردیی ناوەڕاست\nموچەی پاشەکەوتکراوی فەرمانبەران لای حکومەت گەیشتە 6 ملیار دۆلار\nشارەزایەکی بواری ژمێریاری ئاشکرای دەکات، حکومەتی هەرێمی کوردستان زیاتر لە(شەش) ملیار دۆلاری فەرمانبەران قەرزارە، راشیدەگەیەنێت بەهۆی ئەوەی ئه و پارەی پاشەکەوتە لە (ئامانات) دانراوە دوای سێ ساڵ نەگەڕێندرێتەوە بۆ خەڵک دەفەوتێت.\nعەزیز عەلی، شارەزا لە بواری ژمێریاری و دارایی لە چواری بەرنامەی ژێرخانی ئابووری رادیۆ دوڕۆژ، رایگەیاند حکومەتی هەرێم زیاتر لە شەش ملیار دۆلار (یەک تریلیۆن دیناری) فەرمانبەران قەرزارە و لە ئامانات دانراوە.\nراشیگەیاند، ئەگەر ئه و پاشەکەوتەی فەرمابنەران دوای سێ ساڵ نەگەڕێنرێتەوه و نەدرێتەوە پێیان بەپێیی یاسای ژمێریاری دەفەوتێت.\nئه و شارەزایەی بواری ژمێریاری وتیشی حکومەتی هەرێم توانای گێڕانەوەی ئه و پارەیەی نییە، چونکە حکومەت کێشەی کەمی نەختینەی (سیولە)ی هەیە.\nحکومەتی هەرێمی کوردستان لە رۆژی 03-02-2016 بە بڕیاریی ژمارە (64) سیستمی پاشەکەوتی پەیڕەوکرد و مووچەی فەرمانبەرانی لە نێوان 15% بۆ 75% کەمکردوە، جگە لە پێشمەرگه و ئاسایش و هێزە ئەمنییەکان.\nلەدوای پەیرەوکردنی ئه و سیستمەش رێژەی هەژاری لە (3،8%) لەساڵی 2012 بۆ (13،5%) لەساڵی 2016 بەرزبۆتەوە، هەروەها رێژەی بێکاریش لە (7،9%) لە ساڵی 2012 بۆ (14%) ساڵی 2016 بەرزبۆتەوە و گەشەی ئابووری هەرێمیش (5%) کەمیکردووە.\n2. 👁 12-08-2017\n➕ ئەم بابەتە لەلایەن: (سەریاس ئەحمەد)ەوە لە: Aug 13 2017 2:04AM تۆمارکراوە\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Aug 13 2017 4:01PM باشترکراوە


ئێران.. زۆرترین قوربانی و کەمترین ڕێوشوێن – کوردی – RojNews.News\nئێران.. زۆرترین قوربانی و کەمترین ڕێوشوێن\n11/03/2020 - 11:15:19 am\nیەكشەممە, 8 مار 2020 – 11:34 ڕۆژنیوز – دژوار کرماشان\nتادێت ئاماری گیان لەدەستدان و تووشبوون بە ڤایرۆسی کۆرۆنا “کۆڤید-١٩” لە ئێران زیاد دەبێت و زۆربەی پارێزگاکانیشی بە ڕۆژهەڵاتی کوردستانەوە گرتووەتەوە.\nبەپێی دوایین ئامار کە دوێنێ وەزارەتی تەندروستیی ئێران بڵاوی کردووەتەوە، ژمارەی گیان لەدەستدان بە ڤایرۆسەکە گەیشتووەتە ١٤٥ کەس و پێنج هەزارو ٨٢٣ کەسیش تووشی ڤایرۆسەکە بوون، تا ئێستاش هەزار و ٦٦٩ کەس چاک بوونەتەوە.\nیەکەم حەڵەتی تووشبوون بە ڤایرۆسی کۆرۆنا لە پارێزگای قوم کە وەک ناوەندی ئاینی ئێران دەناسرێت ڕاگەیەندرا، دوای ئەوش تارانی پایتەخت و پارێزگاکانی باکوری ئێران واتا؛ مازەندەران و گیلان زیاترین ئاماری گیان لەدەستدان بە کۆرۆنا تێیاندا تۆمارکراوە.\nسەرەڕای هەموو ڕەخنەکانی پسپۆڕان و داواکاریی خەڵک بۆ داخستنی ڕێگاکانی شاری قوم و کەرەنتینە کردنی ئەو شارە بە تایبەت داخستنی شوێنە ئاینییەکان، بۆ پێشگرتن لە بڵاوبوونەوەی ڤایرۆسەکە، بەڵام کاربەدەستان ئامادەنەبوون ئەو کارە بکەن و بێ ئەوەی ڕێوشوێنێکی پێویست بگرنەبەر یان کەرەستە تایبەتەکانی پێشگرتن بەسەر خەڵکدا بڵاو بکەنەوە، تەنها داوایان لە هاوڵاتیان کرد کە لە ماڵەکانیان بمێننەوە و نەیەنە دەرەوە.\nڕۆژی پێنجشەممەی هەفتەی ڕابردوو، واتا ٥ی ئەم مانگە دوابەدوای ناڕەزایەتی دەربڕینی خەڵک و گربوونەوەیان بۆ داخستنی ڕێگاکانی پارێزگاکانی و مازەندەران و گیلان لە باکوری ئێران و داوای ڕاگەیاندنی قەدەغەی هاتووچۆ بۆ ئەو پارێزگایانە، کە بەهۆی گەشتیاری بوونیانەوە زیاترین هاتوچۆیان تێدایە، سەرەنجام ڕێگاکان داخران، بەڵام ئێوارەی دوێنێ بێ ئەوەی ڕێوشوێنێک بگیرێتەبەر یان ڕابگەیەندرێت کە نەخۆشییەکە کۆنترۆڵ کراوە، بە فەرمانی حسێن حەسەن نژاد پارێزگاری مازەندەران ڕێگاکانی ئەو پارێزگایە کرایەوە.\nبەپێی ڕاگەیاندنەکانی ئێران، لە ئێستادا ٢٢ پارێزگای ئێران بڕیاریان داوە لە ڕۆژانی جەژنی نەورۆز، ڕێگە بە گەشتیاران و کەسانێک کە خەڵکی ئەو پاڕێزگایانە نیین، نەدەن بچنە ناو شارەکانیانەوە، کە پارێزگاکانی کرماشان، ئیلام و لوڕستان لە ڕۆژهەڵاتی کوردستانیشی تێدایە.\nهەر لەو چوارچێوەیەدا پێشتر خوێندنگا و زانکۆکان داخرابوون و بەم دواییانەش نوێژی هەینی و نوێژە بەکۆمەڵەکان تا کاتێکی نادیار ڕاگیراون، هەروەها لە هەندێک لە پارێزگاکان شوێنە گەشتیارییەکان، هۆتێلەکان و شوێنە گشتییەکان داخراون.\nئەمە لە کاتێکدایە کە لە ڕۆژهەڵاتی کوردستان بەراورد بە زۆربەی شارەکانی ئێران، کەمترین ئاماری تووشبوون و گیان لەدەستدان بە کۆرۆنای تێدا تۆمارکراوە، بەپێی ئەو دیمەن و هەواڵانەی لەسەر تۆڕە کۆمەڵایەتییەکان بڵاو دەکرێنەوە، سەقز سەربە پارێزگای سنە لە ڕۆژهەڵاتی کوردستان زیاترین ئاماری گیان لەدەستدان بە کۆرنا تێیدا ڕوویداوە، بەڵام کاربەدەستانی ئەو پارێزگایە و دەسەڵاتی ئێران ئامارەکانی دەشارنەوە و هیچ ڕێوشوێنێکی پێویست تێدا پەیڕەو نەکراوە.\nهەرچەند دەسەڵاتی ئێران ڕێوشوێنی پێویستی بۆ پێشگرتن لە بڵاوبوونەوەی ڤایرۆسی کۆرۆنا وەک؛ کەرەنتینەکردنی ئەو شارانەی زیاترین تووشبوون و مردن بە ڤایرۆسی کۆرۆنا تێیاندا تۆمار کراوە، یان بڵاو کردنەوەی کەرەستەی پێویست وەک دەمامک و پاککەرەوەکان بەسەر خەڵکدا، تەنانەت لە بازاڕەکانیشدا دەست ناکەون، بەڵام خەڵک خۆی ڕێوشوێنێ پێویستیان گرتووەتەبەر.\nبەپێی وتەی هاوڵاتییەکی شاری کرماشان کە بە ڕۆژنیوزی ڕاگەیاند؛ دەمامک، دەستکێش و ماددە پاککەرەوەکان لە دەرمانخانەکان دەستناکەون و لە بازاڕی ڕەش بە نرخێکی گران دەفرۆشرێن و زۆربەی خەڵک توانای کرێنی ئەو شتانەیان نییە، بۆیە هەندێک ڕێوشوێنێ دیکەیان گرتووەتەبەر.\nئەو هاوڵاتییە بە ڕۆژنیوزی وت: لە ئێستادا خەڵک بڕیاریان داوە هاتووچۆکانیان کەمبکەنەوە و مەراسیمە شادییەکان و میوانییەکان ڕابگرن و کەمتر هاتووچۆی ناوشار بکەن.\nهەروەها وتی: خانەوادەکان لە ئێستادا هەوڵەدەدەن بەپێی پیویست تەنها یەک کەسیان بۆ کڕینی کەلوپەلی پێویست و خوراک بچێتە دەرەوە و لە کاتی هاتنەوەشی بۆ ماڵەوە جلەکانی لەبەر دەرگا دەگۆڕێت بۆ ئەوەی ڤایرۆسەکە نەهێنێتە ماڵەوە.\nلەلایەکی دیکەشەوە بڵاوبوونەوەی ڤایرۆسی کۆرۆنا و لێکەوتنەکانی، کاریگەریی نەرێنیی لەسەر خەڵکی کەمدەرامەتی ئێران بە گشتی و ڕۆژهەڵاتی کوردستان بە تایبەتی کردووە، کە بەراورد بە پارێزگاکانی دیکەی ئێران زۆرترین ڕێژەی بێکاریی و هەژاریی تێدایە.\nمحەمەد بن سەلمان نەیارەکانی لەسەر تەختی شانۆ دوور دەخاتەوە\nعێراق ٥ دەروازەی لەگەڵ ئێران داخست


سەرۆکی ئەفغانستان لە هەڵبژاردنەکانی سەرۆکایەتی ئەفغانستاندا سەرکەوت\nدوای نزیکەی پێنج مانگ لە بەڕێوەچوونی هەڵبژاردنەکانی سەرۆکایەتی، ئەفغانستان سەرکەوتنی سەرۆکی ئێستای وڵاتەکە ئەشرەف غەنی ڕاگەیاند لە هەڵبژاردنەکاندا، ئەم ئەنجامەش لەوانەیە ببێتە هۆی زیادبوونی گرژییەکان لەو وڵاتەدا.\nهەڵبژاردنەکانی سەرۆکایەتی ئەفغانستان لە 28 ی مانگی نۆی ساڵی ڕابردوودا بەڕێوەچوو، بەڵام پڕۆسەکە گومانی ئەوەی لێکرا ساختەی تیادا کرابێت و هەروەها کۆمەڵێک کێشەی هونەری دیکە هەبوو لە جیاکردنەوەی دەنگەکاندا، ئەمەش سەرەڕای پێشێلکاری و هێرشەکان لەو ماوەیەدا.\nکۆمسیۆنی سەربەخۆی هەڵبژاردنەکانی ئەفغانستان ڕۆژی سێشەممە سەرکەوتنی ئەشرەفی غەنی ڕاگەیاند و وتی لە سەدا 50.64 ی دەنگەکانی بەدەستهێناوە لەکاتێکدا ڕکابەرەکەی عەبدوڵا عەبدوڵا لە سەدا 39.52 ی دەنگەکانی بەدەستهێنا.\nلە سەرەتای مانگی دوانزەدا کۆمسیۆنی سەربەخۆی هەڵبژاردنەکانی ئەفغانستان " ئەنجامە سەرەتاییەکانی " ڕاگەیاند کە تیایدا غەنی سەرکەوتوو بوو، بەڵام عەبدوڵا عەبدوڵای رکابەری ئەنجامەکەی ڕەت کردەوە و وتی ساختەیە و داوای پێداچوونەوەیەکی تەواوی کرد بە دەنگەکاندا، لەلای خۆیەوە غەنی ئەوەی ڕەت کردەوە.\nپێش ڕاگەیاندی ئەنجامەکان، ڕۆژی سێشەممە سەرۆکی تیمی هەڵمەتی هەڵبژاردنەکانی عەبدوڵا عەبدوڵا لە تویتەر نوسی " لە پڕۆسەی هەڵبژاردنەکان هاتینە دەرەوە. بە بۆچوونی ئێمە هیچ دەزگایەک بە ناوی کۆمسیۆنی سەربەخۆی هەڵبژاردنەکانەوە بوونی نیە و یاسایی نیە، هەروەها ئەو ئەنجامەشی کە ڕایدەگەیەنێت بۆ ئێمە یاسایی نیە."\nدوو دیبلۆماتکاری ڕۆژئاوا لە کابوڵ بە ڕۆیتەرزیان وت ئەنجامی هەڵبژاردنەکانی زۆر گرنگە.\nیەکێک لە دیبلۆماتکارەکان کە نەیویست ناوی ئاشکرا بکرێت وتی " ئێستا کاتی ڕاگەیاندنی ئەنجامەکانە. ڕۆژئاوا زۆر هەوڵیدا و کاتی تەرخان کرد لە پێناو ئەم پڕۆسە دیموکراسیەدا."


پلانا ده‌ست بكار بوونا يه‌كا پشته‌ڤانيا قوتابيێن ئاواره و په‌نابه‌ر R-SOSهاتە دانان :: Duhok Polytechnic University\nپلانا ده‌ست بكار بوونا يه‌كا پشته‌ڤانيا قوتابيێن ئاواره و په‌نابه‌ر R-SOSهاتە دانان\nژچوارچووڤێ به‌رنامێ ERASMUS Plus یه‌كا پشته‌ڤانيا قوتابيێن ئاواره و په‌نابه‌ر R-SOS ل كوليژا ته‌كنيكى ئه‌ندازيارى یا دهوک ل زانكۆيا پولیتەکنیکى یا دهوک هاتە ڤەکرن ، پرۆژێ RESCUE دهێتە هژمارتن ئێك ژ پرۆژێت زانكۆيا پۆليته‌كنيكى يا دهۆك دگه‌ل ئێكه‌تيا ئوروپى UNIMED.\nئەڤرو رێکەفتى 30/1/2019 و ب ئامادەبونا هاريكارێ سه‌رۆكێ زانكۆيێ بۆ كاروبارێت زانستى (پ. هـ. د. زيرك عزيزخان احمد) و هاريكارێ سه‌رۆكێ زانكۆيێ بۆ كاروبارێت قوتابيان (د. رجب ابراهيم حميد) و رێڤه‌به‌رێ رێڤەبەریا په‌يوه‌نديێت نێڤده‌وله‌تى (م. محمد عبد القادر احمد) کومبونا ئه‌ندامێت پرۆژێ RESCUE ل سەروکاتیا زانكۆيا پولیتەکنیکى یا دهوک هاتە ئه‌نجامدان.\nدڤێ كومبوونێ دا پلانا ده‌ست بكار بوونا يه‌كا پشته‌ڤانيا قوتابيێ ئاواره و په‌نابه‌ر ل سه‌ر ئاستێ زانكۆيا پولیتەکنیکى یا دهوک و ده‌ڤه‌رێ ژ بۆ پێشوازى لێكرن و هاريكاريێت راوێژكارى بۆ قوتابیێن ناڤبرى هاتە دانان.\nهه‌ر بڤێ مەرەمێ به‌رێز ( د. رجب ابراهيم حميد) سەروکێ لیژنا سەرەکى یێ ئەزمونان و (م. محمد عبد القادر احمد) سه‌ره‌دانا قوتابيێن كوليژا ته‌كنيكى كارگێرى کر ژ بۆ هایداربون لسەر چاوانیا برێڤەبەرنا ئەزمونان ، دهێتە چاڤەرێکرن د ده‌مه‌كێ نێزيك دا يه‌كا R-SOS پێشوازيێ ل قوتابيێن ئاوارە و پەنابەر بکەت ب رێكا ژماره‌يه‌كا فه‌رمانبه‌رێت هاتينه مه‌شقكرن ل هەرێما كوردستانێ و ژ ده‌رڤه‌ى هەرێمێ دێ هێته بڕێڤه‌برن.


📅 دەمێ تومارکرنێ Aug 14 2016 12:56PM\nناوی ڕێکخراوەیی: حەمزە گرێ سپی ناو و پاشناو: حەمز [ زێدە... 👁] ✖ ✖ 0 1 ✔ 80% ✍ س.ئـ. 14-8-2016 12:56:25\n📝 سەرۆکایەتی هەرێمی کوردستان لەسەر گرێ سپی راگەیێندراوێک بڵاودەکاتەوە بەلگەنامە\n📅 دەمێ تومارکرنێ Jun 16 2015 5:03PM\n👁 ئەڤ بابەتە 8,048 جار هاتیە دیتن\nئازادکردنی شارۆچکەی گرێ سپی لەژێر دەستی تیرۆریستان [ زێدە... 👁] ✖ ✖ ✖ 0 0 ✔ 72% ✍ هـ.ب. 16-6-2015 17:03:32\n📅 دەمێ تومارکرنێ Jul 10 2017 7:21PM\nناوی ڕێکخراوەیی: ڕاکان گرێ سپی ناو و پاشناو: عەبد [ زێدە... 👁] ✖ ✖ 0 2 ✔ 80% ✍ س.ئـ. 10-7-2017 19:21:33\n📅 دەمێ تومارکرنێ Jun 6 2016 1:18PM\n👁 ئەڤ بابەتە 4,160 جار هاتیە دیتن\nناوی ڕێکخراوەیی: بەهار گرێ سپی ناو و پاشناو: فاتم [ زێدە... 👁] ✖ ✖ 0 0 ✔ 80% ✍ م.ب. 6-6-2016 13:18:55\n🏰 گری سبی -تل ابید جهـ\n📅 دەمێ تومارکرنێ Feb 15 2016 5:58PM\n👁 ئەڤ بابەتە 4,114 جار هاتیە دیتن\nمدينة کردیة في الجزيرة العليا، وهي مركز منطقة، تتب [ زێدە... 👁] ✖ ✖ 3 0 ✔ 84% ✍ س.ئـ. 15-2-2016 17:58:01\n🏰 گرێ سپی جهـ\n📅 دەمێ تومارکرنێ Jun 14 2015 11:41AM\n👁 ئەڤ بابەتە 12,850 جار هاتیە دیتن\n... [ زێدە... 👁] ✖ ✖ 1 4 ✔ 82% ✍ هـ.ب. 14-6-2015 11:41:34\n📅 دەمێ تومارکرنێ Jul 23 2016 12:35PM\n👁 ئەڤ بابەتە 4,192 جار هاتیە دیتن\nناوی ڕێکخراوەیی: هەمزە گرێ سپی ناو و پاشناو: هەمز [ زێدە... 👁] ✖ ✖ 0 1 ✔ 80% ✍ س.ئـ. 23-7-2016 12:35:09\n📊 یەپەگە ئاماری شەڕی گرێ سپی ئاشکراکرد ئامار و راپرسیا\n📅 دەمێ تومارکرنێ Mar 3 2016 7:39AM\n👁 ئەڤ بابەتە 4,676 جار هاتیە دیتن\nوتەبێژی یەکینەکانی پاراستنی گەل رایگەیاند کە لە شە [ زێدە... 👁] ✖ ✖ ✖ 0 0 ✔ 83% ✍ هـ.ب. 3-3-2016 7:39:23


د. ئارام محمد: لە داهاتویەکى نزیکدا یاداشتنامەى هەرێم و فەرەنسا بۆ دابینکردنى کورسى خوێندن دەچێتە بوارى جێبەجێکردن | وەزارەتى خوێندنى باڵا و توێژینەوەى زانستى\nد. ئارام محمد: لە داهاتویەکى نزیکدا یاداشتنامەى هەرێم و فەرەنسا بۆ دابینکردنى کورسى خوێندن دەچێتە بوارى جێبەجێکردن\nوەزیرى خوێندنى باڵا و توێژینەوەى زانستى تاوێى هەنگاوەکانى جێبەجێکردنى یاداشتنامەى نێوان وەزارەتى خوێندنى باڵا و توێژینەوەى زانستى هەرێم و حکومەتى فەرەنسا کە ماوەى سێ ساڵ دەخایەنێت و تایبەتە بە کورسى خوێندنى باڵا/ ماستەر و دکتۆرا و خولى ڕاهێنان بۆ مامۆستا و فەرمانبەران لە دامەزراوەکانى خوێندنى باڵا دەکات.\nتاوتوێکردنى ئەم تەوەرانە ئەمڕۆ پێنجشەمە ڕێکەوتى (٢١/١١/٢٠١٩) لەمیانى پێشوازیکردنى د. ئارام محمد قادر وەزیرى خوێندنى باڵا و توێژینەوەى زانستى هات لە (ئۆلیڤێ دیكۆتێنێز) کونسوڵى فەرەنسا لە هەرێمى کوردستان، کە هەریەک لە ڕاوێژکارو بەڕێوەبەرانى گشتى وەزارەت ئامادەیبون.\nلەسەرەتاى دیدارەکەدا کونسوڵى فەرەنسا لە هەرێمى کوردستان خۆشحاڵى خۆى نیشاندا بە ئاسۆى هەماهەنگى نێوان حکومەتى فەرەنسا و هەرێمى کوردستان کە لە ئاستێکى باشدایە، بۆ ئەمەش کورتەیەکى لەبارەى یاداشتنامەکە جارێکى تر خستەڕو کە تایبەتە بە دابینکردنى کورسى خوێندن بۆ فێرخوازان لە هەرێمى کوردستان، بۆ ئەمەش وتى: لە ئامادەکارى و هەماهەنگى تەواوداین بۆ جێبەجێکردنى بڕگەو خاڵەکانى یاداشتەکە.\nلەبەرامبەردا د. ئارام محمد قادر ئاماژەى بە گرنگى پەیوەندییە مێژوییەکانى نێوان هەردو گەلى کوردستان و فەرەنسا کردو ڕایگەیاند: بە ئیمزاکردنى یاداشتنامەى لێکگەیشتنمان لەگەڵ حکومەتى فەرەنسا دەتوانین دەرفەتى خوێندنى باڵا/ ماستەرو دکتۆراو خولى ڕاهێنان بۆ مامۆستا و فەرمانبەران لە دامەزراوەکانى خوێندنى باڵا دابینبکەین، بۆ ئەمەش وتى: مەبەستمانە لە نزیکترین دەرفەتدا خاڵ و بڕگەکانى یاداشتنامەکە بچێتە بوارى جێبەجێکردن، بۆ ئەوەى خوازیاران بتوانین داواکار بۆ خوێندنەکان پێشکەش بکەن.\nهەر لە وتەکەیدا د. ئارام محمد قادر وتى: بۆ ئێمە ئەم یاداشتنامەیە گرنگ و پڕ بایەخە چونکە دەتوانین دەرفەتى خوێندن فەراهەم بکەین بۆ مامۆستایان و فەرمانبەران و خوێندکاران، چونکە هەموشمان لەوە تێدەگەین کە سیستمى خوێندنى فەرەنسا سیستمێکى پێشکەوتو و مۆدێرنە، ئەوەش بۆ ئێمە جێگەى بایەخە، هیوادارین دەرفەتى باش بڕەخسێندرێت بۆ خوازیارانى خوێندنى باڵا و پەرەپێدانى توانا مرۆییەکان له كوردستان.\nجێگەى ئاماژەیە بەپێى یاداشتنامەکە خوێندنى تەرخانکراو بریتیە لە خوێندنى ماستەر و دکتۆرا، توێژەرانی دوای بەرنامەی دکتۆرا، ئەندامانی دەستەی وانەبێژان و فەرمانبەرانی ئەندازیار و کارگێری و تەکنیکی و خولى ڕاهێنان بۆ مامۆستا و فەرمانبەران.


ولایه‌تی نیڤادا ئه‌نجامی هه‌ڵبژاردنه سه‌رۆكایه‌تییه‌كه‌ی ئه‌مریكای له به‌رژه‌وه‌ندیی جۆ بایدن، كاندیدی دیموكراته‌كان په‌سه‌ند كرد و رایگه‌یاند كه جیاوازیی ده‌نگه‌كانی بایدن و تره‌مپ، 33 هه‌زار و 596 ده‌نگه.\nبه‌پێی ئه‌و ئه‌نجامانه‌ی به‌رپرسانی ولایه‌تی نیڤادا له 17 ناوچه‌ی ولایه‌ته‌كه په‌سه‌ندیان كردوه، جۆ بایدن، سه‌رۆكی هه‌ڵبژێردراوی ئه‌مریكا 50.6% ده‌نگه‌كانی به‌ده‌ستهێناوه و دۆناڵد تره‌مپیش بووه‌ته خاوه‌نی 47.67%ی ده‌نگه‌كان.\nپه‌سه‌ند كردنی ئه‌نجامی هه‌ڵبژاردنه‌كان ئاراسته‌ی ستیڤ سیسۆلاك، حاكمی ولایه‌تی نیڤادا كراوه كه سه‌ربه دیموكراته‌كان تا واژوی له‌سه‌ر بكات.\nهەر ئەمڕۆ حاكمی ولایەتی پەنسلڤانیا ئەنجامی هەڵبژاردنە سەرۆکایەتییەکەی سه‌ره‌تای ئه‌م مانگه‌ی لە بەرژەوەندی جۆ بایدن په‌سه‌ند كرد، به‌وه‌ش، تره‌مپ ئه‌وه‌نده‌ی دیكه بێ هیوا بوو بگاتەوە بە کورسییەکەی.\nتۆم وۆڵف، حاكمی ولایەتی پەنسلڤانیا لە هەژماری خۆی لە تۆڕی كۆمه‌ڵایه‌تیی تویتەر رایگه‌یاند: ئەمڕۆ سێشه‌ممه 24ی تشرینی دووه‌می 2020، بەپێی یاسا فیدراڵییەکان ئەنجامی هەڵبژارنەکەی 3ی نۆڤه‌مبه‌ر بۆ پۆستی سەرۆك و جێگری سەرۆكی ئه‌مریكا پەسەند کرا.\nئەمریکا: تورکیا وەک هاوپەیمان رەفتار ناکات